Bukedde Online - Ebyawalirizza Mbabazi okudda ewa Museveni\nAbanene 5 bavudde ewa Bugingo ne beegatta...\nMuseveni akunze Bannaddiini okumwegattako...\nAdded 6th January 2020\nAMAMA Mbabazi nga tannasalawo kudda wa Pulezidenti Museveni yasoose kwebuuza ku bantu abawerako omuli abali mu gavumenti naddala abaali mikwano gye, kw’ossa abooludda oluvuganya gavumenti be yakolaganako nabo ennyo wakati wa 2015 ne 2016.\nMbabazi (ku kkono) ne Museveni.\nNga yeesigama ku bye yabadde ayitamu, endowooza ye n’aba ffamire ye ne be yeebuuzizzaako bye baamutegeezezza, yasazeewo nti kino ky’ekiseera ekituufu okudda ew’eyali mukamaawe okumala emyaka egisukka 30 mu biti eby’enjawulo nga ye Pulezidenti Museveni.\nKigambibwa nti mu kiseera kino Mbabazi 70, alinze kuweebwa mirimu mipya naddala eginaayamba okwongera okunyweza ekibiina kya NRM mu kalulu ka 2021 akaafuniddewo edda ebbugumu.\nWadde ebyabadde mu kafubo ke ne Museveni tebyayanjuddwa wabula ensonda zaategeezezza nti we yatuukidde okusisinkanira Pulezidenti ku ffaamu e Kisozi ku Lwokubiri era ne bamulambuza ne ffaamu, wabaddewo okwogeraganya okuzze kukolebwa okutuusa lwe kyasaliddwaawo basisinkane era ensi emanye nti Mbabazi azzeeyo “embuga” oluvannyuma lw’emyaka 4 nga takwatagana na Museveni.\nMbabazi we yagendedde ewa Museveni nga Pulezidenti yaakamala okukola enkyukakyuka n’aleeta Dr. Kenneth Omona ku kifo ky’omuwandiisi we ow’ekyama.\nOmona abadde mukulu nnyo mu byobufuzi bya Mbabazi ne Museveni era olumu Pulezidenti yeebaza Omona nti yamuyamba nnyo okumanya Mbabazi bwe yali atabuddetabudde ebintu ku ggwaandiisizo lya NRM era ng’eyo Omona naye gye yali akola. Omona yazze mu kifo kya Molly Kamukama era ofiisi baakagimukwasa.\nMuseveni abadde anenya Mbabazi okugootaanya emisingi gy’ekibiina era bwe yali e Katwe ng’asisinkanye aba Ghetto mu October w’omwaka oguwedde, yagamba Catherine Kusasira nti amuwadde omulimu okusambula olusuku (olwa NRM) olwali luzise mu biseera Mbabazi we yabeerera Ssaabawandiisi.\nEnsonda zaategeezezza nti abantu kumpi bonna abaali abawaguse mu NRM ne bagenda ne Mbabazi, babadde baabakolamu omulimu ne babazza mu “kintu”, olwo Mbabazi ne bamuleka mu bbanga.\nMu bantu abo mulimu abavubuka abaali bakulemberwa Adam Buyinza Luzindana n’abalala aba Poor Youth nga bonna baagenda bamatizibwa mpolampola okudda eka, era bangi babadde tebakyakwatagana na Mbabazi.\nKigambibwa nti tebaakoma ku kudda mu NRM wabula baasigala baperereza Mbabazi naye addeyo era abamu ne bamuteerako ddala akazito nga bamulaga ebizibu bye yabasuulamu bwe yabamatiza okumwegattako ne bava ku Museveni.\nAbasinga ku bano baabazzaayo wakati wa 2016 ne 2017 mu kusika omuguwa kwa ‘Togikwatako.’\nWaliwo n’abali mu gavumenti kyokka nga babadde babayisaamu emimwa nti balinnya ewa Museveni n’ewa Mbabazi abagambibwa nti nabo baakoze kinene okumatiza Mbabazi okudda ewa Museveni bave ku ggwagi n’olujeejeemo lwe babadde babateekako nti, “Abo mubalabira awo, naye ba Mbabazi” Kigambibwa nti bano baafunye obuweerero olw’ensisinkano eyo.\nNnampala wa NRM Ruth Nankabirwa yagambye nti Mbabazi okudda ewa Pulezidenti tekibeewuunyisa kubanga ne lwe yeesimbawo ku Bwapulezidenti mu 2016, teyategeezaako ggwanga n’omulundi n’ogumu nti avudde mu NRM wabula yalaganga bulazi ebitatambula bulungi mu kibiina by’ayagala okutereeza bagende mu maaso, nti era we yeesigamya n’enjogera ye eya “Go Forward” mwe yanoonyeza akalulu.\nNankabirwa yagambye nti guno mukisa eri NRM okwongera okuzza abo bonna abazze bawaguka ku kibiina.\nABA FDC BASEKERA MU KIKONDE\nAba FDC nabo okuddayo kwa Mbabazi baakufunyeemu kubanga baakikozesezza okujjukiza abantu nti omuntu eyeesigika ye Dr. Kizza Besigye eyagaana okulekera Mbabazi ng’aboomukago gwa TDA bwe baali baagala era n’akwata bendera ya FDC n’amalira mu kifo kyakubiri. Baagunjizzaawo n’enjogera nti, “Weesige Besigye”.\nBajjukizza n’ebigambo ebyayogerwa munnabyabufuzi wa DP eyali awagira Mbabazi bwe yali annyonnyola lwaki basazeewo okugenda ne Mbabazi ne baleka Besigye, nti era n’agamba nti, “Bw’olema okuvuba empuuta, ate tokaayanira Mukene.”\n“Kati oyo singa twamwesiga ne tusuula Dr. Besigye ffenna ne tuwagira Amama Mbabazi, singa tuli ludda wa?” Harold Kaija omumyuka wa Ssaabawandiisi wa FDC bwe yagambye.\nKaija yawunzise yeewuunya engeri bannabyabufuzi gye bamenya emitima gya Bannayuganda naddala abali ku ludda oluvuganya gavumenti nga babawagira ate ne bakeera ku makya ne bawulira nti bazzeeyo ewa Pulezidenti Museveni.\nDP y’eyasinga okuwagira Mbabazi mu 2016, kyokka omwogezi w’ekibiina Kenneth Paul Kakande yagambye nti Mbabazi babadde baamugoba dda. “Twamusikiza omuvubuka mbulakalevu Robert Kyagulanyi era bwe guba mupiira twafulumya omuteebi atateeba mu kisaawe ne tuyingiza ‘Messi’ waffe alindiridde okutukubira obutimba,” Kakande bwe yagambye.\nAbamu bagamba nti ekya Mbabazi okusigala mu bbanga ng’abooludda oluvuganya gavumenti balinga abamuvuddemu ate nga n’aba NRM be yali aggyeeyo, abamu bazzeeyo; ky’ekimu ku byasinze okumuwaliriza okudda ewa Pulezidenti Museveni. Kigambibwa nti obululu obutono ennyo Mbabazi bwe yafuna, bwamumalamu nnyo amaanyi era naye n’asigala nga yeewuunya abooludda oluvuganya gavumenti.\nWaliwo n’abagamba nti Mbabazi abadde ayita mu kusoomozebwa mu bulamu obwa bulijjo nga yeegeraageranya n’ekiseera we yabeerera Katikkiro wa Uganda era Ssaabawandiisi wa NRM eyalina amaanyi amangi. Kigambibwa nti n’ebyenfuna bye ebimu nabyo byagootaanamu nga tebikyatambula nga bwe byali bitambula we yabeerera mu gavumenti.\nABADDE KU BUZIBU- MAO\nOmwaka oguwedde Pulezidenti wa DP Norbert Mao baamubuuza ku bikwata ku Mbabazi eyali asirise ennyo ekiseera ekyo era n’ayanukula nti; omusajja mumusaasire, gavumenti yamuteekako akazito, ebintu bye bingi byagootaana era by’ayitamu ssi byangu.\nAbamu ku bakulembeze ba NRM mu disitulikiti ez’enjawulo baasanyukidde Pulezidenti Museveni era nga mu kiseera kye kimu ye Ssentebe wa NRM okutunula ewala n’asembeza Mbabazi ate mu kiseera ng’ekibiina kikolerera kwegatta okuddamu okuwangula Obwapulezidenti bw’eggwanga.\nOmwogezi wa NRM ku lukiiko olufuga Disitulikiti y’e Wakiso Muwanga Lutaaya yagambye nti: Amama Mbabazi munnabyabufuzi wa maanyi nnyo. Ekiseera we yabeerera Ssaabawandiisi wa NRM ng’enkiiko z’ekibiina mu ggwanga lyonna zikola, nga abakulembeze 30 ku buli kyalo gye bali era ekibiina nga kya maanyi okusinga kati bwe kiri,” Lutaaya bwe yagambye.\nYasanyuse nti okugenda kwa Amama Mbabazi kubadde kusannyalaza ekibiina ng’abakulembeze ab’enjawulo buli omu ali ku lulwe. Ssentebe w’ekibiina okumutuukako si kyangu ate nga n’abakulembeze abalala abandiyunze bannakibiina ku Ssentebe, nabo bakola byabwe.\nMuwanga yawunzise nti kati nga Mbabazi bw’akomyewo, bannabyabufuzi ku ludda oluvuganya Gavumenti nti beekaabire. “NRM egenda kuddayo waggulu era akalulu tukawangulire waggulu. Ekifo kya Ssaabawandiisi wa NRM Mbabazi kye yalimu, kye kyaweebwa Justine Kasule Lumumba.\nSsentebe wa NRM mu Disitulikiti y’e Mukono Hajj Twahiri Ssebaggala yagambye nti eno y’ensonga lwaki baagala ssentebe w’ekibiina kyabwe kubanga alengera wala. “Tetumanyi byavuddemu naye nsuubira byonna birungi kubanga Amama Mbabazi yali mukulembeze mulungi era y’ensonga lwaki Pulezidenti yalengedde wala n’amuzza. Kino kiraga maanyi ga NRM kubanga oludda oluvuganya lumulemeddwa era era kati bagenda kumulaba amaanyi ge.


Bukedde Online - Nawa pulezidenti akatambi akafa ku ky'okutta Kaweesi -Mbabazi\nAbooluganda lwa Kaweesi bawagidde eky'okuk...\nOmuvubuka Rasita alumiriza Mbabazi okubaako ky’amanyi ku ttemu lino agamba nti baali ne Mbabazi mu lukiiko olwasembayo olw’okutta omugenzi Kaweesi ku Kati Kati, olwetabwamu abanene mu byokwerinda era bonna yaboogera amannya (gasirikiddwa). Rasita ono, naye yeerumiriza nga bwe yali mu lukiiko luno nga ogugwe gwali gwa kuvuga batemu ku pikipiki, nti yasalawo akolagane ne ISO agibuulire amazima kubanga misoni olwaggwa nga bamaze okutta Kaweesi, ate omukulu eyabawa omulimu teyabasasula kwe kusalawo yeeweeyo eri ISO ayogere amazima.\nRasta ku ddyo alumiriza Mbabazi ku by'okuba mu lukwe olwatta Kaweesi\nGIWEZE emyezi mwenda bukya ekitongole ky’ebyokwerinda ekya ISO kisibira Christine Muhoza amanyiddwa nga Mbabazi, omutuuze wa zooni ya Ssendawula e Lungujja mu maka ge.\nKimuteebereza okubaako by’amanyi ku by’okufa kw’eyali omwogezi wa poliisi mu ggwanga, omugenzi, Andrew Felix Kaweesi eyakubwa amasasi agaamuttirawo mu March wa 2017.\nEky’okumusibira mu maka ge kata kirwanaganye ebitongole by’ebyokwerinda mu ggwanga okuli; poliisi, Flying Squad n’amagye, poliisi bwe yali egenze okumununula oluvannyuma lwa wiiki bbiri ng’asibiddwa.\nN’okutuusa kati omukazi ono akyasibiddwa mu maka ge. Akulira ekitongole kya ISO mu ggwanga, Col Frank Kaka Bagyenda, nga yaakasibira Mbabazi awaka we mu September w’omwaka oguwedde, yategeeza nga bwe baali bagudde mu lukwe olw’abantu abaali baagala okumutta (Mbabazi) basaanyeewo obujulizi bw’alina mu musango gwa Kaweesi.\nMbabazi agamba nti nga tebannamukwata kumusibira waka, yasooka kusisinkana mukulemebeze wa ggwanga n’abaako akatambi ke yamuwa akaalimu obubaka obw’amaanyi ennyo.\nMu kugenda ewa Pulezidenti yagenda ne Kaka yennyini, wabula Kaka naye teyamanya nti ate Mbabazi yali alina akatambi k’atwalidde omukulu, ekintu ekikyamutakuza omutwe n’okutuusa kati nga yeebuuza biki Mbabazi bye yawa Pulezidenti.\nMbabazi agamba nti wadde Kaka amuli bubi ku katambi ako kyokka ye tayinza kumubuulira by’akaliko kubanga yakatuusa ku muntu omutuufu, Pulezidenti.\nOlw’obubaka obwali mu katambi ako, kigambibwa nti Pulezidenti yalagira musajja we Kaka okuwa Mbabazi obukuumi bwonna obwetaagisa obutabaawo kikyamu kyonna kimutuukako, osanga kye kintu ekikyamukuumye ng’assa n’okutuusa leero.\nOmuvubuka Rasita alumiriza Mbabazi okubaako ky’amanyi ku ttemu lino agamba nti baali ne Mbabazi mu lukiiko olwasembayo olw’okutta omugenzi Kaweesi ku Kati Kati, olwetabwamu abanene mu byokwerinda era bonna yaboogera amannya (gasirikiddwa).\nRasita ono, naye yeerumiriza nga bwe yali mu lukiiko luno nga ogugwe gwali gwa kuvuga batemu ku pikipiki, nti yasalawo akolagane ne ISO agibuulire amazima kubanga misoni olwaggwa nga bamaze okutta Kaweesi, ate omukulu eyabawa omulimu teyabasasula kwe kusalawo yeeweeyo eri ISO ayogere amazima.\nOno yalumiriza Mbabazi nti omulimu ogwamuweebwa mu lukiiko olwo gwali gwa kwogeraganya ne ddereeva wa Kaweesi kubanga yali munywanyi we nfa nfe, ku kifo ki w’alina okusibira mmotoka n’obubonero bwe yalina okukozesa okulaga nti ddala Kaweesi mu mmotoka mw’ali.\nEbbanga Mbabazi ly’amaze mu busibe buno yeemulugunya agamba, akulira ISO Col. Frank Kaka amutulugunyizza nnyo olw’obutasobola kutuukiriza byetaago bye ate nga n’emisango gye yamukwatira tamuggyangako wadde sitatimenti, oba okutwalibwa mu mbuga yeewozeeko.\nEmbeera gye mpitamu entulugunya\nBwe twayogeddeko ne Mbabazi ku mbeera gy’ayitamu bukya asibirwa mu nju ye yagambye bino.\n“Ddala bwe mba nnina omusango, lwaki sitwalibwa mu kkooti ne nvunaanibwa. Omuvubuka annumiriza nti twali mu lukwe lw’okutta Kaweesi waali bamulina, n’amannya gaabo b’ayogerako abaakulira okutta Kaweesi nabo weebali.\nNfunye endwadde ze saalina omuli; puleesa, alusa n’okweraliikirira kubanga sikyafuna byakulya bimala Kaka tampa ssente zimala. Buli mwezi Kaka ampa 800,000/-, okukola ku byetaago byange byonna, ku zino nsasulako omukozi wange eyeewaayo okubeera nange mu mbeera embi gye ndimu, mmusasulako 100,000/- buli mwezi.\nAmasannyalaze gamalawo 200,000/- omwezi kuba abaserikale abasoba mu 10 abankuuma bonna kwe bakozesa, amazzi nago nsasula ezikunukkiriza 200,000/- , nnina omwana asoma ku Institute e Makerere naye atwalako z’entambula n’okulya, ebyetaago byonna bigenda okuggwaayo nga nsigazzaawo 200,000/- naye ntono nnyo tezimala era oluusi tusula enjala ne tulya kimu.\nNe bwe ndwala tebanzikiriza kugenda mu ddwaaliro ate n’omusawo anzijanjaba gwe bampa abanja kati obukadde butaano.\nEnnyumba nali sigimalangayo nasasulako kitundu, nnyiniyo akyabanja ate ebbanga lye twalagaana lyaggwaako.\nNjagala Pulezidenti aveeyo annyambe ku nsonga yange, waakiri ntwalibwe mu mbuga z’amateeka nvunaanibwe okusinga okunkuumira mu mbeera bweti nga sivunaanibwa ate ng’agamba waliwo omusango gwe nnina”, Mbabazi bwe yategeezezza.\nBano abaana tayiro tezibanyiga!\nSi kaabukadde kandye ku swagga...\nPaasita Bbada ali mu kintu


Bukedde Online - Messi bamukkirizza\nEyali asoma obwafaaza alumbye Mbarara ekitone akizudde mu ffirimu...\nLaba ebbinu eribeera mu mmotoka z’empaka\nMubiru ayise abazannyi 27\nEto'o awummudde okuzannya omupiira\nAdded 7th September 2019\nEndagaano Messi gy'alina ne Barcelona, eggwaako mu 2021 era ajja kuba wa ddembe okuva mu ttiimu eno, bw'anaaba ayagadde.\nLIONEL Messi, waakukkirizibwa okuva mu Barcelona ku bwereere singa endagaano ye eneeba eweddeko ng'ate naye ng'omuzannyi tayagala kugizza buggya.\nMessi, 32, enzaalwa y'e Argentina, omupiira gwe ogwa pulofeesono yaakaguzannyira Barcelona yokka era okuva mu 2004 lwe yasuumuusibwa okuggya mu ttiimu enkulu, azzizza endagaano ye emirundi 8. Mu 2017, lw'akyasembyeyo okugizza obuggya, bassaamu akawaayiro akamukkiriza okwabulira Barcelona ng'endagaano ye eweddeko singa anaaba si mwetegefu kugizza buggya.\nOkusinziira ku mawulire agaafulumidde mu lupapula lw'amawulire olwa El Pais e Spain, Messi eyaakawangula Ballon d'Or emirundi 5, endagaano gy'alina kati eggwaako mu 2021 era yandiva mu Barcelona nga taguliddwa nsimbi yonna wadde ng'era bayinza okutuuka ku nzikkiriziganya ne bakama be ne bamwongera endala.\nAbaaliko bassita ba Barcelona abalala okuli; Carles Puyol, Xavi ne Andres Iniesta nabo baabeerako n'akawaayiro ke kamu era ababiri ku bo (Xavi ne Andres Iniesta) baakomekkereza bagenze mu Qatar ne Japan.\nBateeze omusawo ne bamutta mu ntiisa\nMayinja ensi ekulaba - Bobi\nNkata yalaze obutiitiizi okusuulawo obutendesi bwa URA FC\nKyaddaaki Arsenal efunye omutendesi omuggya\nLaba ebbinu eribeera mu mmotoka...\nONOONYA ssanyu lya ku nsi, olina situleesi oba onoonya wa kuliira bulamu.Alina mmotoka gikube ekisumuluzo, owa...\nRev. Mwesigwa ebintu bimukyukidde:...\nREV. Isaac Mwesigwa poliisi bwe yamukwasa aba famire ye, yalowooza nti ebintu biwedde kyokka ebigambo byamukalidde...\nOwapoliisi atuuyanye mu gwa Kanyamunyu...\nOMULAMUZI Steven Mubiru akiguddeko oluvannyuma lw’omuserikale wa poliisi eyabadde azze okulumiriza Mathew Kanyamunyu...\nBobi yasabiddwa okwongera okuttaanya ku njawukana eziriwo wakati w'abakulembeze ba People Power ne Ronald Mayinja...


Bukedde Online - Abeebikonde bazzeemu okutabuka: Bayomba!\nUganda ekutte kya 5 mu z'ensi yonna eza kilometers 21\nAbakiiridde Uganda mu Commonwealth games b...\nOKUNENENG’ANA mu bakulira omuzannyo gw’ebikonde (Uganda Boxing Federation) kuzzeemu buto mu kaseera abawagizi baabyo we babadde basuubirira nti embeera eteredde era omuzannyo gugenda kuddamu okutinta.\nDavid Ssemuju owa Uganda (ku ddyo) ng’atwalira Shadir Musa owa Tanzania eng’uumi mu mpaka za Bingwa wa Mabingwa e Tanzania gye buvuddeko.\nOkwawukanako n’emirundi egiyise okwerumaaluma bwe kubadde wakati w’ebiwayi ebibiri (ekya Moses Muhangi ne Keneth Gimugu) nga birwanira obuyinza, ku luno olutalo luli wakati wa Muhangi, pulezidenti wa UBF omuggya n’omumyuka we Fred Kavuma nga luva ku nsimbi n’obuyinza.\nOkusika omugwa kwavudde ku nsimbi obukadde 340, NCS ze yawadde UBF okwetegekera emizannyo gya Commonwealth egigenda okubeera mu kibuga Gold Coast ekya Australia.\nKu nsimbi ezo, NCS yasooka kuwaako UBF obukadde 30 buyambeko ttiimu y’eggwanga ‘The Bombers’ okwetaba mu mpaka za ‘Bingwa wa Mabingwa’ ezaabadde e Tanzania. Kigambibwa nti ssente zino zaateereddwa ku akawunti ya Kavuma, omumyuka wa Muhangi eyabadde alina okuteekerateekera ttiimu.\nEnsonda zaategeezezza nti oluvannyuma lw’empaka, Muhangi yasabye Kavuma embalirira n’ensaasaanya ya ssente ezaamuweebwa kyokka n’atandika okwogeza ebirimi. Bwe baamubuuzizza oba ng’ebikozesebwa bye baamugamba okugulira ttiimu yabigula, Kavuma eby’okuddamu ne bimubula.\nEnsimbi endala obukadde 310 bwateereddwa ku akawunti empya eya UBF nga March 12 kyokka nazo zirese Muhangi ne Kavuma tebakwataganye ku avunaanyizibwa okuziggyayo ne ddi lwe zirina okuggyibwangayo.\nMuhangi agambye nti siwaakukkiriza kisanja kye kudda mu bizibu bye bimu eby’okubulankanya ssente n’obutaba bwerufu era Kavuma alina okuwa NCS ensaasaanya ya ssente ezaamuweebwa.\n“Kituufu tulina obutakkaanya ne Kavuma wabula aleme kuwuddiisa bantu nti bulina ewalala we buva. Ekituufu kiri nti twamaze kumusaba embalirira ya nsimbi ezaamukwasibwa nga ttiimu egenda e Tanzania n’emulema okutuwa,” Muhangi bwe yagambye.\nWabula mu kwanukula, Kavuma yagambye nti tafunanga kiwandiiko kimusaba ensaasaanya era talina nsimbi zimubanjibwa kuba ezaamukwasibwa yazikozesa nga bwe kyalina okuba.\n“Singa ttiimu teyeetaba mu mpaka, bandibadde batuufu okugamba nti ssente nazibulankanya. Nafunira ttiimu aw’okusula, okukola ku tikiti z’ennyonyi n’ebirala. Muhangi akkirize, obuzibu bwava ku kya kugaana kubongera ssente bwe baali e Tanzania kuba ze yali ansaba, nalaba nga za kwejalabya,” Kavuma bwe yagambye.\nKIBULI BOXING CLUB YEEGAANYI MUHANGI;\nNg’obutakkaanya wakati w’ababiri bukyali awo, abakungu ba Kibuli-Mutajazi Boxing Club beegaanyi Muhangi nga bw’atabangako pulezidenti waabwe era yalondebwa mu bukyamu.\nBasabye akakiiko ka NCS kasazeemu okulondebwa kwe ku bwapulezidenti bwa UBF mu nnaku musanvu oba si ekyo bagenda mu kkooti. Mu mateeka agafuga UBF, Pulezidenti okulondebwa alina okuba ne kiraabu gy’akulira oba emusembye okwesimbawo.\nKu kiwandiiko Bukedde kye yalabyeko, abakungu ba Kibuli-Mutajazi Boxing Club abakulembeddwaamu Eddie Ssekitooleko baayise mu bannamateeka baabwe Orima & Co. Advocates ne beekubira enduulu mu NCS ne bagamba nti Muhangi tabangako wadde mmemba waabwe era tebamumanyi.\nBagamba nti okwesimbawo yatyoboola akawaayiro 5, 6, 7 ne 9 mu ssemateeka wa kiraabu yaabwe n’akawaayiro 13(4) aka ssemateeka wa UBF akalambika engeri pulezidenti gy’alondebwamu.\nGIMUGU AYAGALA OMUBALIRIZI WA GAVUMENTI ANOONYEREZE KU NCS;\nMu ngeri y’emu eyali pulezidenti wa UBF, Kenneth Gimugu yakwanze omubalirizi wa Gavumenti, John Paul Muwanga ekiwandiiko ng’ayagala anoonyereze ku kakiiko ka NCS ku nsimbi ze kazze kawa Fred Kavuma ne zibulako embalirira ennung’amu.\nOkusiziira ku bbaluwa Gimugu gye yawandiise nga March 19, yasabye omubalirizi wa Gavumneti anoonyereze ku nsimbi obukadde 98, NCS ze yayisa ziweebwe abeebikonde mu bajeti ya 2016/2017, Gimugu z’agamba nti tebazirambangako wadde ye yali pulezidwenti.\nOno yasabye Muwanga anoonyereze ne ku nsimbi endala obukadde 137, Gimugu z’agamba nti NCS yaziwa Kavuma ttiimu y’ebikonde nga yeetegekera World Championship ezaali e Girimaani omwaka oguwedde ate nga Kavuma ye yali mwogezi wa UBF sso si muwanika.\nEnsimbi endala obukadde 340 Gimugu agamba nti zaaweereddwa Kavuma.\nSsaabawandiisi wa NCS, Nicholas Muramagi ebya Gimugu okusaba anoonyerezebweko abiyise bya kyewussa ng’agamba nti NCS tesobola kuwa muntu ssekinnoomu nsimbi bwe zityo n’ezissa ku akawunti eteri ya kibiina.\nMuramagi awa Gimugu amagezi okukkiriza nti yaweebwa omukisa okuddukanya ebikonde n’alemwa okubikolera era akomye okuwuddiisa abantu.\n“Ssente zonna ze tuzze tuwa ebikonde ziyise mu makubo matuufu tetusobola kwesiga muntu yenna ne tumukwasa ensimbi za Gavumenti okuggyako ebibiina,” Muramagi bwe yagambye.\nYagasseeko nti, “Emirundi mitono ate nga tumaze kukakasa nti waliwo ensonga ey’amangu lwe tuyinza okuwa abantu ssekinnoomu ssente oba okuzibawa mu mpeke. NCS terina buzibu kugibuulirizaako ku nsonga Gimugu gy’ayogerako.”\nAnek ne Nambuusi balwanira ntebe ya Uganda Netball Federation\nOmululu gw'obuvunaanyizibwa gusse emizannyo


Bukedde Online - Ayiiridde mukazi we Asidi n'atwaliramu n'omwana\nAisha nkutaddemu azange nnyingi tojja ku njooga-Kaliisa\nAisha ng'abwabadde afaanana ng'atannayirwa Acid\nKALIISA nga tannayiira mukaziwe asidi yasoose kwewera nti: Aisha nkutaddemu ezange (ssente) nnyingi, sijja kujoogebwa basajja balala.\nOkwewera okw’ekika ekyo amaze emyezi nga mukaaga ng’akukola era olumu yategeeza Aisha nti waakumukola Kakaire kye yakola Namanda.\nAisha yali amanyi bulungi Josephine Namanda kubanga baali bakolera mu kifo kimu ekya Container Village mu Kampala era y’omu ku bannyogoga ennyo ng’amawulire gasaasaanye nti Kassim Kakaire ayiiridde mukaziwe asidi era ekiyongobero kyasukka ng’ategedde nti Namanda afudde.\nKyokka wadde ensisi ya Namanda ebadde ekyamuwuumira mu matu, okwewera kwa bba teyasoose kukweraliikirira nnyo ng’alowooza nti yandiba ng’atiisatiisa tayinza kutuusa bulabe bunene ng’obwo ku mukazi gw’alinamu n’omwana! Aisha Kyomugisha ne Imran Kaliisa 30, babadde baakamala emyaka munaana nga bali bombi e Makindye mu Barracks Zooni gye babadde basula, wabula obufumbo bwabwe bubadde bwa mbirigo era balina omwana omu gwe baazaala mu 2008.\nASIDI ATWALIDDEMU N’OMWANA\nBw’otuuka ku Justine gy’ajjanjabirwa e Mulago amaziga gakuyitamu buyisi; akasusu ne bakazi banne ke babadde beegomba ng’abamu bamweyitira “Kabiri ka liiri”, konna Kaliisa yakasaanyizzaawo.\nAmaaso agabadde galigita obuligisi mu kiwanga, asidi wa Kaliisa nago yagamazeewo. Zamu Nalumansi mukwano gwa Aisha yagambye nti waasoose kubaawo kulwanagana era omukazi ne yeesimattula ku Kaliisa n’addukira ewa Nalumansi kubanga ennyumba zaabwe ziriraanaganye.\nOmwana waabwe Shamim Kemigisha 7, naye yagoberedde nnyina era Nalumansi n’abaggulira ne bayingira. Aisha yabadde yaakatandika okuttottolera Nalumansi ebiguddewo, Kaliisa n’ajja nga tasalikako musale. Yasoose kubuuza Aisha nti: Kati nnyabo onobedde wano we wali bazadde bo? Genda mu nnyumba oggyeyo ensawo y’engoye zo oddeyo ewammwe.\nAisha yafulumye agende akime ensawo era baatambuddeko ebigere bitono, Kaliisa kwe kubunduggula ekikopo kya asidi mu maaso ga mukaziwe. Mu kavuyo ako, n’omwana Shamim eyabadde atambulira emabega wa bazadde be, naye asidi yamusammukidde mu mugongo ng’agezaako okudduka addeyo ewa Nalumansi.\nNalumansi naye yadduse ajje adduukirire ng’awulidde Aisha alaajana nti, “Munnyambe Taata Shamim anjiiridde asidi” kyokka naye aside eyabadde akulukuta ng’ava mu maaso ga Aisha yamusammukidde ku bigere era naye kati ali ku bujjanjabi olw’ebisago era ajjanjabirwa Nsambya. Aisha ne muwalawe Shamim bajjanjabirwa Mulago.\nENGERI OBUTAKKAANYA GYE BUZZE BUKULA\nObutakwatagana buno aba famire y’omuwala baludde nga babukkakkanya era bagamba nti bwatandikira ku Kaliisa kuleka Aisha mu nnyumba ng’ate ali lubuto lukulu.\nKaliisa nti yali agenze Kigali mu Rwanda gye yali afunye omulimu era abadde ajjanga mu maka n’amalawo ennaku ntono n’addayo e Rwanda ate nga n’obuyambi olumu taweereza.\nKino kye kyawaliriza aba famire ya Aisha okwekolamu omulimu ne bayambako muwala waabwe n’atandika okusuubula engatto ku Container Village era nga Kaliisa abadde alumiriza nti omukazi takoma ku kusuubula byamaguzi wabula n’abasajja abasuubuliramu.\nKaliisa yagezaako okulemesa Aisha okukola ng’ayagala ekifo bakiteekemu omukozi okwewala abasajja be yali alumiriza abamutawaanya, wabula omukazi n’agaana ng’agamba nti talina basajja balala wabula ebbuba ly’eritawaanya Kaliisa. Omukazi abadde agaziyizza bizinensi ng’afunye n’emidaala gy’engatto emirala mu Park Yard ne St. Balikuddembe (Owino).\nKaliisa yatandika okulondoola Aisha n’afuna abamutegeeza nti ekiseera kye yamala ng’ali Kigali, mukaziwe yafunayo omusajja omulala era mu December w’omwaka oguwedde, Kaliisa kwe kusalawo akkalire mu Uganda era n’atandika okukolera mu Kikuubo.\nYassaawo amateeka awaka omuli omukazi obutayingiranga kiro wabula mu kiro ekyakeesezza Olwomukaaga nti omukazi yakomyewo buyise, olwo Kaliisa kwe kulumiriza nti ava mu basajja era olutalo ne lutandika.\nPoliisi eteebereza nti Kaliisa aludde nga yeetegekera okuyiira Aisha asidi era nga yamugula n’amuteeka okumpi ne we basula kubanga kyamutwalidde akaseera katono nga baakalwana ne mukaziwe, okuleeta asidi mu kikopo n’amumuyiwa mu ‘feesi’.\nAkulira okunoonyereza ku buzzi bw’emisango ku poliisi e Katwe Benon Ayebare yagambye nti bayigga Kaliisa kubanga bwe yamaze okuyiira Aisha asidi, n’abulawo.\nOmusango guli ku fayiro CRB139/016. Nalumansi yasabye abanaalaba ku Kaliisa okutegeeza poliisi ebaliraanye kyokka n’asaba n’abalina obuyambi bakube ku ssimu 0700273587 bakolere wamu okutaasa obulamu bwa Aisha.\nEdina Ayitamya muganda wa Aisha yagambye nti: Teyandibadde Kaliisa n’atukola kino! Tulabiridde mukaziwe n’omwana kubanga yabasuulamu nju emyaka mukaaga, ne tugumira okutujolonga n’okutuyisaamu amaaso nga tamuwa buyambi ate ne yeewaana nti y’amussaamu ssente; kyokka Katonda atalya nguzi agenda kumusasula.\nBaasabye n’ebitongole ebinoonyereza ku buzzi bw’emisango okulondoola Kaliisa yonna gy’ali akwatibwe avunaanibwe, obwenkanya bubeewo\nPoliisi eyigga eyayiiridde mukazi we n'omwana asidi\nOmusawo awadde essuubi ku mbeera ya Kyomugisha\nMukulembeze emirimu gya Ssaabasajja...\nMukulembeze emirimu gya Ssaabasajja - Kaggo Nakibirige


Bukedde Online - Janet Museveni asimbudde ttiimu y'abaddusa ekwatidde Uganda bbendera mu z'e Bufalansa\nMubiru atendeka Police FC avuddemu omwasi:...\nMINISITA w’ebyenjigiriza n’emizannyo Janet Museveni asibiridde entanda ttiimu y’eggwanga ey’abaddusi bw'abade agisimbula okwolekera ekibuga Monacco e Bufaransa gy'egenze okwetaba mu mpaka z’ensi yonna eza ‘2020 Monacco Diamond League’.\nEmpaka zino zaakuddukibwa August 14 mu kisaawe kya Stade Luis II.\nJanet Museveni asimbudde ttiimu y'abaddusi bana abakuliddwa kafulu w'emisinde Joshua Cheptegei, Halimah Nakaayi, Winnie Nannyondo ne Stephen Kissa mu maka g'Obwapulezidenti e Nakasero.\nAbakuutidde okukulembeza Katonda kuba y'agaba buli buwanguzi n'agattako n'okubasaba babeere beegendereza baleme okukomawo nga basiigiddwa akawuka ka coronavirus akeleeta ssenyiga omukambwe owa covid19.\nOmukolo guno gwetabiddwaako ne Minisita w'emizannyo Hamson Obua, ssentebbe w'akakiiko ka NCS akafuga emizannyo mu ggwanga Don Rukare, ssabawandiisi waako Dr Patrick Ogwel, Pulezidenti wa UOC akakiiko akatwaala emizannyo gya Olympics mu ggwanga William Blick ne Pulezidenti w'ekibiina ekitwala emisinde mu ggwanga Dominic Otucet.\nMuleke ebiyinza okubasubya eggulu\nOmusumba Ssemwogerere annyonnyola ku kwefumintiriza\nLwaki abakkiriza basiiba ennaku 40


Bukedde Online - Bambega basonze ku basse Kirumira\nBambega basonze ku basse Kirumira\nMuseveni ayiye ssente mu b’e Bwaise Kawempe,...\nGavt. egabye kontulakiti z’okuzimba enguudo...\nAdded 16th September 2018\nBAMBEGA bongedde amaanyi okunoonyereza ku bigambibwa nti olukwe lw’okutta Afande Muhammad Kirumira lwalukibwa mu poliisi munda. Bafunye ensonga ttaano ez’amaanyi ezibatunuza ku ludda lwa poliisi nga yandiba nga ye yasibuka abatemu.\nOmala lwe yeeyimirira Kirumira (ku kkono) mu kkooti ya poliisi. Wakati ye Moses Bigirwa.\nBino biddiridde bambega okusoma n’okwekenneenya ekiwandiiko Kirumira kye yabadde atwalira Pulezidenti Museveni.\nMu kiwandiiko kino alaga bwe yakoze okunoonyereza kumpi mu buli kitongole eky’amaanyi mu poliisi n’alaga ebizibu ebiriyo.\nKirumira abadde atwalibwa ng’omulabe eri boofiisa ba poliisi olw’engeri gy’abadde alondoola bye bakola n’abaanika.\nBambega balowooza nti bwe kiba kituufu ng’olukwe lulimu poliisi, lwandiba nga lwekuusa ku kutya nti ebiri mu kiwandiiko byabadde bigenda kubaleetera emitawaana okuva ewa Pulezidenti.\nKirumira yatemuddwa ku Lwomukaaga nga September 8, ng’ali n’omuwala Resty Nalinya Mbabaze e Bulenga.\nBukedde yafulumizza ku Lwokubiri ebimu ku biri mu kiwandiiko kya Kirumira okuli abaserikale okwekobaana n’ababbi ne babba abantu, okubawa emmundu n’ebirala.\nBino we bijjidde nga Kirumira yamala dda okwanika abanene mu poliisi era kigambibwa nti bye yayogera byavaako enkyukakyuka ezaakolebwa Pulezidenti mu poliisi.\nBoofiisa be yakoonako abamu baakwatibwa ne baggalirwa mu kkomera ly’amagye e Makindye era ne baggulwako n’emisango okuli okuwamba abantu n'okukozesa ebyokulwanyisa by'amagye mu bukyamu.\nYeesiba ku Gen. Kale Kayihura nti obuvundu mu poliisi buva waggulu ku ntikko era Pulezidenti mu kugogola poliisi yatwaliramu ne Kayihura.\nBoofiisa okuli Joel Aguma, Nixon Agasirwe, Abel Tumukunde, Among Kwarisiima, Benin Atwebembeire, James Magada ne Faisal Katende baakwatibwa ne baggalirwa ku misango gy’okuwamba bannansi ba Rwanda okuli Lt. Joel Mutabazi n'abalala e Kamengo mu Mpigi ne babazzaayo e Rwanda ku mpaka abamu ne battibwa.\nAbalala abaakwatibwa abatannasimbibwa mu kkooti kuliko; Herbert Muhangi eyali aduumira Flying Squad, Martin Kimbowa, Moses Kasibante, Abel Kitagenda. Wabula amagye tegavangayo kunnyonnyola misango gye gabavunaana.\nMu kiwandiiko eri Pulezidenti, Kirumira ayogera ku bitongole okuli ekikwasiza empisa ekya Proffessional Standards Unit (PSU).\nKino yagambye nti omulimu gwe kisinze okukola gwa kukola fayiro ne bazitereka ne watabaawo kizikolebwako wadde okutwalibwa mu kkooti.\nOkunoonyereza n’okukola lipoota ku baserikale abasiiwuufu b’empisa kukoma mu bigambo n’okutuukiriza oluwalo.\nKirumira yayogedde ku kitongole ekivunaanyizibwa ku ntambula y’ebidduka ekya Traffic ekikulirwa Dr. Stephen Kasiima mw’agambira nti kino abaserikale abakirimu abasinga tebalina bukugu.\nAwa ekyokulabirako nti omuserikale agwanidde okukolera mu kitongole kino aba alina obukugu mu kuvuga emmotoka, ng'amanyi biki ebivaako obubenje n’obubonero bw’oku nguudo, okubaako ky’amanyi ku biki ebivaako emmotoka okufiira ku nguudo n’okukanika okutonotono.\nKyokka bangi ku bali mu kitongole kino tebakoma ku butamanya bintu bya nkizo nga bino wabula n’okuvuga emmotoka tebamanyi ne “driving permit” tebazirina.\nAlumiriza nti bangi ku bano baabawa emirimu nga basinzidde ku mawanga si busobozi bwabwe.\nBano ayongera okubalumiriza nti baakozesanga kasiringi (break down) ya poliisi oba okupangisa kasiringi z’obwannanyini okukola ssente ezaabwe nga beefudde nti zigenda mu ggwanika ly'eggwanga.\nAwa ekyokulabirako nti ssinga waliwo emmotoka gye balina okusika nga bakozesa kasiringi okuva ku Pride Theatre ku Namirembe Road okutuuka ku poliisi ya Old Kampala awo nga basaba wakati 100,000/- okutuuka ku 150,000/- ku lugendo olutaweza wadde kkirommita.\nAte okusika emmotoka okuva ku Ssaawa ya Kkwiini okutuuka ku CPS ng’awo basabawo 200,000/- ate okuva ku kitebe ky’akakiiko k’ebyokulonda ku nkulungo y’oku lw’e Jinja okutuuka ku poliisi ya Jinja RD olina kusasula 100,000/- awo nawo tewawerawo kkirommita.\nOBUBBI BWA BODABODA\nKirumira alumiriza nti, akabinja ka Bodaboda 2010 akaali kaduumirwa Abudallah Kitatta gwe baakwata ne basajja be abalala 12 ne basimbibwa mu kkooti y'amagye ne bavunaanibwa emisango gy'okusangibwa n'emmundu, ebyambalo by'amagye, amasasi ebiteekeddwa okubeera eby'amagye gokka, ke kaali emabega w'obubbi bwa bodaboda. Era okuva lwe baakwata Kitatta ne basajja be, obubbi bwa bodaboda bwakendeera nnyo.\nObutonotono obukyaliwo, businga kukolebwa basajja ba Kitatta empulunguse abaasigala ebweru.\nMu kiwandiiko Kirumira era alumiriza abaserikale ba poliisi okwenyigira mu kuggyako baddereeva naddala abatakisi ssente nga bakozesa abakwasisa amateeka mu KCCA olwo bwe bamala ne bagabana. Abaserikale abamu baafuuka bagobi ba ddiiru.\nEriyo abakola bizinensi y’okusuubula n’okutambuza zaabu n’okyambako abamukukusa okuva mu mawanga g’omuliraano naddala Congo.\nBino bambega bwe baagasseeko eky’okuba nti abatemu baalabibwa nga bakozesa pikipiki ezeefanaanyiriza eza poliisi, bagamba nti kyetaagisa okwongera okukuba ttooci mu poliisi kubanga lipoota ya Kirumira ekola bubi boofiisa bangi ate nga balina obusobozi okumuzikiriza.\nOkunoonyereza ku batemu kwabadde kussiddwaako ebitongole by’ebyokwerinda okuli poliisi, ISO ne CMI naye kati abaserikale ba poliisi bakenddeezeddwa ku buvunaanyizibwa mu kunoonyereza kuno okuggyako mukama waabwe amyuka omuduumizi wa poliisi Brig. Sabbiiti Muzei.\nOno y’akulira okulwanyisa ababbira n’okutemula nga bakozesa pikipiki. Wadde Muzei akulira poliisi, kyokka talina nnyo kakwate na bikolebwayo kubanga yaakaagendayo ng’ava mu magye.\nEkirala ekiyingizisa poliisi mu by’okutta Kirumira, ye musajja agambibwa nti ye yakoze olukwe nga yali akolera mu kitongole kya Flying Squad n’akwatibwa n’aggalirwa e Luzira ate oluvannyuma n’ateebwa.\nOmusajja ono kigambibwa nti yali yasibibwa ku misango egyekuusa ku kubbisa emmundu n'obutemu.\nKirumira aludde ng’alumiriza omusajja ono mu bubbi n’obutemu era kigambibwa nti, Kirumira ye yavaako okumukwata n’okumuggalira.\nAbasse Kirumira baakozesezza emmundu ekika kya IMI Galil eteri yaabulijjo kubanga ekozesa ebika by’amasasi ebisukka ku kimu.\nAfande Kirumira Muhammad,\nKayihura by’akoze n’ebimulemye mu kisanja kye: Obumenye bw'amateeka bumulemye okumegga\nEnkonge omuduumizi wa poliisi Ochola z’ayolekedde


Bukedde Online - Omusajja okudda awaka 'leeti' kiraga omukwano oguserebye\nOmusajja okudda awaka 'leeti' kiraga omukwano oguserebye\nEddagala lyakomyawo obulamu bwange\nBW’OYITA mu bifo eby’enjawulo mu budde obw’ekiro omuli ebisanyukirwamu, mu bbaala mubirabo by’emmere n’ebirala osangayo abasajja abawerako nga n’abamu balina empeta ku ngalo ekiraga nti bafumbo, wabula nga balinga abayisa obudde balyoke badde awaka.\nBW’OYITA mu bifo eby’enjawulo mu budde obw’ekiro omuli ebisanyukirwamu, mu bbaala mu\nbirabo by’emmere n’ebirala osangayo abasajja abawerako nga n’abamu balina empeta ku ngalo ekiraga nti bafumbo, wabula nga balinga abayisa obudde balyoke badde awaka.\nMu mizannyo nga ‘puulu’, ludo, omupiira, omweso n’emirala abasajja ba leero bagikozesa nnyo\nokutwaliriza obudde batuuke okudda eka ng’obudde bugenderedde.\nWaliwo abeekwasa jjaamu ne balwa mu bifo bino nga bagamba nti gwe balinda akkakkane naye\nng’abasinga kino kiba kyekwaso.\nKino kinyiga abakazi abamu nga bagamba nti tebafuna budde bubaako na b aami baabwe awaka.\nSsaagala musajja antuulirira’\nBETTY Namakula (ku kkono) ow’e Nateete agamba nti tayagala musajjja abeera waka budde buwanvu.\n“Njagala omusajja atuuke awaka waakiri nga ssaawa ssatu ez’ekiro zimaze okuwera. Mu budde buno mba mmaze emirimu gyange egy’awaka nga nnaabyeko n’okwekolako obulungi.\nNaye singa omusajja akomawo awaka ng’obudde bukyali, akubuza emirembe n’olemwa okutuukiriza obuvunaanyizibwa bwo ng’omukyala.\nMu mbeera eno atandika okukweronda n’okukubuzaako emirembe.”\nLWAKI ABASAJJA BADDA KIKEEREZI AWAKA?\nEsther Nakandha omukugu mu kubudaabuda abantu akolera mu Wakisa Ministries e Bakuli, Mengo agamba nti kituufu abasajja bangi abayisa obudde mu bintu eby’enjawulo olwo ne badda awaka amatumbibudde, mu mattansejjere n’abandi nga busaasaana.\nNakandha agamba nti abakazi abalina omuze gw’okweronda, okuyomba n’obutawa basajja mirembe, bawaliriza abasajja okuddayo ng’obudde bugenderedde.\nAgamba nti abasajja ab’ekika kino batwaliriza obudde oluusi mu bintu ebitaliimu ne batuukiriza\nenjogera egamba nti ‘eka embi ekusuza mu kinyumu’.\n“Ebinyumu n’ebibinja abasajja bye babeeramu nabyo bibawa amagezi g’obutadda waka mangu. Omusajja agezaako okudda awaka mu budde bamujerega nga bw’ayingira n’enkoko bwatyo abadde asitunkana n’atuula.\nAbasajja ab’ekika kino bakozesa nnyo n’akakodyo k’okusunda omwenge ng’abawendule.\nKuno kw’ogatta abasajjja abangi abanyumirwa emipiira n’emizannyo emirala egikyase\nennyo mu mabaala ensangi zino.\nObasanga banyumirwa ne batalowooza ku kya kudda waka. Mu ngeri endala obwenzi nabwo busiba nnyo abasajja ebweru. Omusajja bw’afunayo omukazi ow’ebbali, ayinza obutamuganya\nkumulekawo mangu bwatyo obudde ne bumuyitako nga n’oluusi tagenderedde.\nObwavu nabwo oluusi butuusa abasajja okutya okudda awaka amangu nga beewala okubasaba kino na kiri. Ab’ekika kino basalawo okudda eka ng’abaana beebase baleme okubaako bye babasaba oluusi bye batasobola kutuukiriza.\nAbasajja abamu tebaagala baana kubamalako mirembe nga babaleekaanira. Ate abasula awafunda bakaluubirizibwa nnyo okuba n’abaana mu kanyigo, kye bava basalawo okudda awaka\nng’abaana bamaze okwebaka.’’, bwatyo Nakandha bw’agamba.\nWabula ayongerako nti n’emirimu abasajja abamu gye bakola gibalemesa okudda awaka ng’obudde bukyali. Agamba nti abasajja abamu bannyuka kiro olw’emirimu gyabwe gye bakola ekiro.\nOmusajja omufumbo budde ki obutuufu bw’alina okuddiramu eka?\nNakandah agamba nti omusajja akola emisana yandibadde adda awaka wakati w’essaawa 12:00 ne ssaawa 1:00 ez’akawungeezi.\nAgamba nti obudde buno omusajja abukozesa okusoma embeera z’abaana be n’okubalung’amya mu nsonga ez’enjawulo ng’akwasiza wamu n’omukyala okusinga obuvunaanyizibwa bwonna okubutikka omukyala olwo ye n’akola gwa kunoonya ssente gwokka.\n“Mu ngeri endala amaka g’omusajja adda awaka mu budde gazimbibwa ku musingi ogw’obwesigwa era omugumu ne gasobola okuyita mu biwonvu n’ebikko.\nBuli lwe wabaawo okwesigang’ana mu maka, ensonga zonna zitambula bulungi. Empuliziganya mu maka gonna nsonga nkulu.\nMu maka ng’omusajja adda awaka mu budde gaba ku musingi mugumu kubanga bakozesa ekiseera kino nga bannyuse ne boogera ku nsonga z’amaka ez’enjawulo naddala ezo eziba zitatambula bulungi. Kino kiyamba omukwano okutojjera.\nAwaka ntuukawo ku ssaawa nnya\nBUULU Ssentamu (ku ddyo) ow’e Lungujja era omusuubuzi mu Kampala agamba nti ye ne mukyala we bombi bakola.\n“Ekiseera ky’okunnyuka bwe kituuka, munnange yansooka okudda awaka asobole okuteekateeka\neby’awaka omuli okufumba, okugolola n’emirimu emirala.\nNze ng’omusajja nneewala nnyo okumutaataaganya mu mirimu gye kyenva mpitirako mu bifo eby’enjawulo okuyisa ku budde.\nNnyumirwa nnyo omuzannyo gwa ‘puulu’, omupiira n’okunyumyamu ne bannange ku\nnsonga ezitali zimu. We ntuukira awaka ku ssaawa nga 4 ez’ekiro, nsanga byonna biteredde okuli emmere, amazzi g’okunaaba n’ebirala.\nEnkola eno ne munnange temukosangako okumala ebbanga ery’emyaka omunaana gye twakamala mu bufumbo bwaffe kubanga simuwulirangako nga yeemulugunya,” bw’atyo bw’agamba.\nSheikh Muhammad Zairwa akwanaganya emirimu ku muzikiti gwa Arua Park mu Kampala agamba nti Allah yagabanya olunaku olw’essaawa 24 kyenkanyi.\nEssaawa 8 za kukola mirimu gya bulijjo, essaawa 8 za kumusinza nga n’essaawa endala 8 za kuwummula n’okubeerako n’ab’omu maka gaffe. Zairwa agamba nti Obusiraamu\nbukuutira omusajja obutasussa ssaawa 6 ogw’ekiro nga tannatuuka waka.\nAgamba nti omusajja olumaliriza swala ya ‘Isha’ esembayo etandika ku ssaawa 2 ez’ekiro\naba alina okudda awaka okubeerako n’abantu be wamu n’okuwummula.\nAyongerako nti omusajja bw’amala okufuluma enju n’atuuka mu kibuga, Obusiraamu\ntebumukkiriza kuddayo waka nga tamaze kubategeeza.\nRev. Muwonge Nsinsi ow’Obusumba bw’e Kawempe agamba nti ekigaana abasajja okudda awaka amangu bwe butabaawo mukwano n’enkolagana nnung’amu mu maka.\nAwa abafumbo amagezi okutambuliza obufumbo ku musingi\nAbakazi obutaba waka kireetera abasajja okulwayo\nTEOPISITA Naava 65 (ku kkono), omutuuze w’e Bukalango, Wakiso agamba nti abasajja ab’edda obutafaanana ba mulembe guno abeetooloddwa ebiduula tebaalwanga nnyo bweru.\n“Owange Eriazaali Kabengwa olwamalirizanga emirimu gye egy’emisana ng’ayitako mu mikwano gye n’okunywamu ku mwenge omutonotono.\nSsaawa bbiri zaamusanganga waka.\nBuli kimu ng’ansanga nkiteeseteese bulungi. Amazzi g’okunaaba n’ekyeggulo nnabimuwanga ku\nssaawa ssatu era olwamalanga okulya ne tudda ku leediyo Uganda okuwuliriza pulogulaamu ennyuvu ezaabeerangako.\nKu mulembe guno ekigaana abasajja okudda awaka amangu be bakazi nabo bennyini obutabeera\nBangi bayingira na nsiri n’omusajja kwe kusalawo okubaako gy’ayitira okuyisa obudde.\nOkumalawo ekizibu kino, omukazi akola yandibadde tasussa ssaawa 12:00 nga tannatuuka waka.\nOmusajja okudda awaka ‘leeti’ kiraga omukwano oguserebye\n▶ Poliisi ewadde ebiragiro ku bawambibwa


Omulaaga wo mubwengula - March 25, 2012\nHome > Luganda > Omulaaga wo mubwengula - March 25, 2012\nObubaka okuva Eri Federation\nKatutandike nga tugamba nti mubimpi nti ensi yamwe ejakuba nga eyita mumatendero agenkyuka kyuka okusembeza entegeka za amambuka. Ensi esindise obubaka eri Omutonzi nga etegeza Omutonzi nti netegefu. Ensi naffe tuli bunkenke na bulindaala nga tulinda okudilwa mu okuva eri Omutonzi. Eno ensong si ntono no. Okudilwamu kwaffe okuva eri Omutonzi ye �green Light� oba ebitaala okutuwa okugenda mumaso ne ensonga eyo kubeyanjulira. No�olwekyo, emitima jaffe giri eri Omutonzi mukiseera kino nga bwetulinda ekigambo kya di, ne nga..okukenda mumaso.\nObubaka okuva Gaia oba ensi bwe bukakafu nti mwetegefu mukulinda amatendera agadilila . Nekilala , buli kintu e� kilamu kunsi nakyo kyetegefu eri ensi okugenda mumaso. Okwetegeka kuno kwa nsonga yamanyi nyo, kubanka bwekutabelawo Omutonzi teyali sazewo kunsonga eno. No�olwekyo, tugenze mulukunganililwa nga tuyingidde mu matendera agetagisa enyo ne tubba begubukufu nyo dala eri ffe.\nWabaddewo okukyuka eri abasinga lwakubanga ekissera kino kigenze mpoola ngabakozesa ensonga eno nga obujulizi nti tekayalina kubawo mukusooka. Kino kigya kukyuka eri Omutonzi nga azemu ate tuli basanyufu nyo mukukyiriza nti esaawa etuuse. Okuyitibwa okuva eri Federation eri systemu zona eziri mubwengula neera na abemikwano banji nyo mubwengula abajja eri ensi ngabeetegeraza no�okulaba amatendera agajja mumaaso. Mukitibwa enkyo, musuubire ��Norway Spiral� endaala nga abo� omubwengula baatuuse mu weeki ezigya.\nEbintu bingi nyo ebyewunyisa ebi pulaaningidwa mu naaku ne weeki ezo mumaso. Enkyuka kyuka nga bwezigenda munsi yamwe gavumenti na�amawulire, mu bye enfuna, mujja kulaba nga bakiriza nyo okwogera kukibadde wo, mpaka kati, Ekisodde kya pounda lunaana mu kisenge. Mujja kuwulila abo mubyo�bobufuzi na aba amawulire ng bogeera ku ba �illuminati� bye bakola munsi yamwe ne ekililna okukolebwa okwediza ensi yamwe.\nWaliwo �Ekivumbulidwa� ekipya kyemuja okuwilila nga kiwata ku mpuku ezili wansi enyo nga bagamba nti enzigi ezigenda wansi eyo eliyo abantu abayitibwa �Agarthans�. Kijja kuba kyakiwuno, ate bwekinaba kyetagisa okubabuliira ebikwata kubantu bano ne kyebakola wano.\nMuwunikirize mundowoza nti nga zino ensonga zikyali mubuwanvu, zikolebwa mu ntegeka ezidiringana lwansonga nti zigatikana ku pulaani enene ko jetutasoobola kubagamba kakati. Naye bino ebitundu nga bitekebwa mukifo, bijakuba nga byekokola byoka. Ate namayinja mulayini ngabwegagwa, ga�jakugwa mangu nga tewali na kubusabusa gye muli. Ebyo kuteeba oba okuteebereza tebija kubawo mukiseera ekyo.\nSirisa endowoza tuyogeere nawe. Mubikule emitima gyamwe musoboole okuwuliziganya. Musigale mukiseera no okusigala nga muli bavumu mukuyiita. Tuli namwe ate ffe mwe.\nChanneler (Omutume): Wanderer of the Skies (Omulaaga wo mubwengula)\n© GalacticChannelings.com mutunda 25 2018 | Contact | Add to Favorites


Bukedde Online - Balwanira fayinolo mu liigi y'abakazi\nBalwanira fayinolo mu liigi y'abakazi\nOmutindo gwa Miya ne Allan Okello gucamudde...\nBassita abatandise okutuuka bagumizza Micho...\nUganda Martyrs Lubaga – UCU Lady Cardinals; ssaawa 7.30Kawempe Muslim – Olila Women FC\nKIGENDA kubeera kijjobi e Lugogo mu maka ga kirabu ya KCCA FC baanabawala boolesa ekitone ku kucanga akapiira mu lutalo lw’okwesogga fayinolo mu kakungunta ka ‘Play-offs’ akakomekkereza liigi y’eggwanga ey’omupiira gw’abakazi eya FUFA Women Elite League.\nBakyampiyoni ab’emyaka ebiri egiyise aba Kawempe Muslim nga badduumirwa omuzannyi w’omwaka 2016 omukazi Hasifa Nassuuna battunka ne Olila Women FC ey’e Soroti eyamalidde mu ky’okubiri mu kibinja kya Victoria. Kawempe eyamazeko sioni eya bulijjo ng’ekulembedde ekibinja kya Elizabeth n’obuboneroo 36 okuva mu mipiira 12.\nTekubiddwamu yadde okukola amaliri ne baddirirwa UCU Lady Cardinals eyakung’aanyiza obubonero 23.Mu mupiira omulala era ogusookawo Uganda Martyrs Lubaga abakulemebedde ekibinja kya Victoria bagenda kulya matereke ne UCU Lady Cardinals eyakutte eky’okubiri mu kibinja kya Kawempe.\nNassuuna ye yasinze abateebi ne ggoolo 24.Abawanguzi b’emipiira gya leero bakukwatagana ku fayinolo ku Sande nga June 4 okufunako kyampiyoni wa liigi y’eggwanga omupya.\nBulega owa Crested Cranes yeenaazizzaako ennaku\nCrested Cranes erinze Ethiopia mu gya Olympics\nFUFA bagikwasizza 'omugole' wa Cranes\nYeemulugunyizza ku mutindo gwa liigi ya Beach Soccer: 'Tegumatiza'


Bukedde Online - Bannayuganda ababeera e Manchester basabye Nnabagereka abatwalire Ekisaakaate\nEnteesaganya ku 'Byaffe' zikyagenda mu maaso...\nNNABAGEREKA Sylvia Nagginda akubirizza abazadde bulijjo okutemera abaana baabwe omusingi omugumu ogubanyweza mu mpisa ez’obuntubulamu, kibayambe okwang'anga ensi n’ebizibu byonna ebigirimu.\nNnabagereka Sylivia Nagginda ng'ali mu kifananyi n'Olukiiko lw'Omumyuka w'Omubaka wa Kabaka atwala Manchester e Bungereza, Enock Kiyaga\nBino Nnabagereka yabyogedde ku ky'eggulo eky’enjawulo kwe yasisinkanidde ba Mmemba b’Olukiiko lw’Omukungu wa Kabaka e Manchester, Enock Mayanja Kiyaga, ku Gotham Hotel wakati mu kibuga Manchester mu ggandaalo ery’Amazuukira n'ayongerako nti omwana akuziddwa mu mpisa ez’ekinnansi n’obuwangwa bwa Buganda tasobola kuyuugayuuga era asobola bulungi okwang'anga ebizibu by’ensi ne bw'aba abeera ku mawanga .\nOkusinziira ku mukungu Kiyaga eyategese eky’eggulo kino, Nnabagereka Nagginda, eyawekereddwaako Omumbejja Ssangalyambogo, omuyambi we; Catherine N. Bwete wamu ne Muky. Susan Kaweesa, yakkiriza okusisinkana omukungu n’olukiiko lwe bamunnyonnyole emirimu gye bakola naddala ku baana abazaaliddwa ku mawanga wamu n’okusoomoozebwa abazadde kwe basanga okuyinza okugonjoolwa enkola ya Nnabagereka ey’Ekisaakaate.\n“Maama wa Buganda twamusiimye emirimu gy’akolera ensi ye ku musingi ogw’obwannakyewa era ne tumuloopera emirimu gye tukola e Manchester n’ebibuga ebiriranyeewo nga Leeds, Liverpool n’ebirala okugunjula abaana naddala abazaaliddwa ku mawanga.\nNaye era nga wabadde wakyaliwo okusoomoozebwa kunene naddala ng’emize egy’okwefumita ebiso, okukozesa ebiragalalagala, okwetuga n’emize emirala, era ne tumusaba alowooze ku kitundu kyaffe ng’ebifo ebiyinza okuganyulwa ennyo mu mbuga ey’Ekisaakaate kya Nnabagereka,” Kiyaga bwe yategeezezza.\nMu kwanukula, Nnabagereka yeebazizizza ab’e Manchester, Leeds ne Liverpool n’abantu bonna abali ku mawanga olw’emirimu gye bakola ku mawanga ne Buganda, ng’omwo mw'otadde n’obutasuulirira buvunaanyizibwa obw’okulabirira abantu baabwe nga babaweereza ensimbi.\n“Ekisaakaate okuva lwe kyatandikibwawo emyaka kkumi n’esatu emabega, omuwendo gw’abaana abakijjumbira gweyongera buli lukya nga muno mw'otwalidde n’abaana abaava mu bitundu ebiri wabweru wa Buganda nga Ankole, mu Bukiika ddyo n'Obukiika kkono bwa Uganda wamu n'ebitundu ebirala.\nEnnaku zino twafunayo n’abaana abava e Congo wamu ne South Sudan nga bonna bayaayaanira ekintu kimu, kya kuyiga Empisa z’Abaganda” Nnabagereka bwe yategeezezza.\nNnabagereka yasabye Kiyaga n’akakiiko ke bateekewo akakiiko akanaatandikirawo okukola omulimu gw’okugunjula abaana b’omu kitundu, ng’okwo naye kw’anaasinziira okujja okutongoza n’okukuba embuga y’Ekisaakaate e Manchester.\n“Ab'e Boston mu Amerika ne South Africa nabo nnabategeezezza ekintu kye kimu kubanga njagala omulimu gusigale nga gugenda mu maaso ng’omukolo gw’Ekisakaate gukomekkerezeddwa,” Bwatyo Nnabagereka bwe yannyonnyodde.\nNnabagereka yennyamidde n’eky’abaana abasinga obungi okubeera nti tebakyamanyi kwogera lulimi Luganda, awatali kwawula ababeera e Buganda n’ebweru waayo, bw'atyo n'awa abazadde amagezi battukize emizannyo egyazannyibwanga edda egiyigiriza abaana okwogera Oluganda.\nYawadde eky’okulabirako nti abazadde bayinza okutandika okuweerezanga abaana baabwe obubaka obuyita ku ssimu (mesegi) nga bakozesa Luganda lwokka n’agamba nti ekyo kijja kuyambako okuyigiriza abaana okuyiga ennimi zaabwe ez’ekinnansi.\nNnabagereka yagambye nti;\n“ Tulina okwenyumiriza ku ky'okuba nti ogumu ku miramwa gy’Ekisaakaate ogwa “Obuntubulamu Butandika Naawe”, ab’ekitongole ky’ensi yonna ekya United Nations Development Project (UNDP) baatandika okugukozesa era nga mu lukung'aana lwabwe olusembyeyo olwali mu Amerika baalutambulizza ku mulamwa gwe gumu ogw’Obuntubulamu.\nNnabagereka oluvannyuma aliko obutabo obukwata ku Kisaakaate bwe yatonedde Olukiiko lw’omukungu e Manchester wamu n’ebibuga ebiriraanyeewo.


Enkuba egoyezza ebirime n'okutikkula obusolya...\nOw'emyaka 90 akkukkulumidde poliisi lwa ttaka...\nekigambo obwedda abagoberezi kye boogerako ng’ekitaliimu “volongoto”.\nYalinnye ku kituuti ku ssaawa 5:00 ez’oku makya wakati mu bukuumi obw’amaanyi. Teddy ekkanisa ye eya Word of Salvation Ministries International yagitadde ku Bat Valley Theatre mu Kampala ekifo kyennyini we baatandikira ne bba Aloysius Bugingo bwe yali tannadda ku Canaan Land e Makerere we baagula ettaka.\nAbantu abasoba mu 300 be beetabye mu kusaba kuno era bangi kw’abo baavudde\netakyatambulira ku nnono za Bayibuli ezikugira obwenzi n’okwawukana kw’abafumbo.\nWaasooseewo nnyimba z’okutendereza Katonda ssaako essaala ez’omujjirano nga\nn’agamba nti yalabawo amafuta mangi nnyo n’asalawo akomewo kuba Katonda\nyamulaze nga ky’ekifo ekituufu eky’okuteekamu ennyumba ya Mukama.\n“Bwe twamala okutongoza ekkanisa eno ku Hotel Triangle, natandika okunoonya we nnyinza okuteeka ekkanisa okutuusa Mukama lwe yandaze ekifo kino era nneebaza Katonda olw’okunnung’amya obulungi.” Teddy bwe yagambye wakati mu mizira.\nYasabidde abantu abazze mu bungi essaala ez’amaanyi n’abasaba okutambula ne\nYasabidde amaka okunywera, obugagga n’okusumululwa mu bya bizinensi n’emirimu n’asabira n’abalwadde.\nOkusaba kwawedde ku ssaawa 8:00 era Teddy n’ategeeza abagoberezi nti buli Ssande bagenda kusabiranga mu kifo ekyo era n’abagumya nti Katonda ayimiridde nabo waakubatwala mu maaso mu maanyi kubanga enjiri gye beesigamyeko yeeyo\neri ku musingi gwa Bayibuli omutuufu ogukulembeza okwagala n’okusonyiwagana.\nKazimba bamutuuza leero ku Bulabirizi bwa Kampala\n'Baze nnamufunira muto wange aleme kulookalooka na bumpwakipwaki bw'ebbali'\nMusumba Bugingo ayambalidde maama Fiina


Tetugenda kwogera namwe lwaki mutuntuza bannamawulire, Ababaka balangidde abakulu mu Poliisi - Watchdog Uganda\nABAMU ku babaka ba Palimenti abatuula ku kakiiko k’ebyokwerinda bavudde mu mbeera ne batabukira abakulu mu kitongole kya Poliisi ye Ggwanga nga babalanga okutuntuza abamawulire.\nAba Poliisi ababadde bakulembeddwamu amyuka Sabaduumizi wa Muzeeyi Sabiiti, nga bano baabadde baliko ensonga ezibayisizza akakiiko ez’amangu nga muzo kubaddeko n’okutulugunya bannamawulire mu butabanguko obwaliwo mu ttendekero lye Makerere gye buvuddeko.\nAbabaka nga bakulemberwamu omubaka wa Kalungu Joseph Sewungu Gonzaga bagaanye n’okwetaba mu lutuula lwa kakiiko nga bagamba nti aba Poliisi basooke baddemu ebibuuzo ebikwata ku kutulugunya bannamawulire n’abaana be Makerere nga tebanabaako kye bakola.\nSewungu agambye nti tebayinza kutuula butuuzi mu kakiiko nga tebogedde ku nsonga zakutulugunya bannamawulire nabantu abalala Poliisi kwekola.\n“Ekirungi abakulu bali wano batubuulire lwaki batulugunya bantu, bwe bagaana nze ne banange tetugenda kutuula mu kakiiko kano” Sewungu bwagambye.\nBwe beeremye okubaako kye boogera ku nsonga eno nafuluma nagenda.\nYe Sabiiti agaanye okubaako kyayogera ne bannamawulire ku nsonga eno.\nUganda readies for another another Cecafa Senior Challenge tournament, and title number 15


Bukedde Online - Eddwaaliro ly'e Kayunga baagala basawo abajjanjaba ebiwanga\nEngeri Kinene gy'amaze emyaka 2 mu kkomera...\nPkunoonyereza kulaga ng’abalina endwadde y'ekiwanga bangi wabula mu malwaliro ga Gavumenti teriiyo basawo bagijjanjaba. Ezimu ku ndwadde z’ekiwanga kuliko obutawulira, okuziyira, okufuluuta¸obutawunyiriza, okulumizibwa mu mimiro, okulumizibwa omutwe ogw’olutentezi, ekibobe, okuva amasira mu matu n’ebirala\nAbasawo nga bagabira abalwadde eddagala.\nABASAWO mu ddwaaliro ly'e Kayunga basabye gavumenti okuteeka abasawo abaakuguka mu biwanga mu malwaliro gaayo okujjanjaba abalina ebirwadde by'ebiwanga.\nBino byayogeddwa Dr. Asaph Tomusange omukugu mu kujjanjaba endwadde z'ebiwanga mu ddwaaliro e Kayunga. Yasinzidde ku ddwaaliro ly'e Busaana Health Centre III mu disitulikiti y'e Kayunga gye bajjanjabidde endwadde z'ebiwanga ku bwereere ng'ali wamu n'abasawo b'e Mulago .\nTomusange yategeezezza nti okunoonyereza kulaga ng'abalina endwadde eno bangi wabula mu malwaliro ga Gavumenti teriiyo basawo bagijjanjaba. Ezimu ku ndwadde z'ekiwanga kuliko obutawulira, okuziyira, okufuluuta¸obutawunyiriza, okulumizibwa mu mimiro, okulumizibwa omutwe ogw'olutentezi, ekibobe, okuva amasira mu matu n'ebirala.\nYayongeddeko nti oluvannyuma lw'okukizuula nti balina obuzibu buno yatandika kaweefube w'okunoonya abazirakisa ne bamuwa eddagala ly'ekiwanga ly'akozesa mu kujjangaba abalwadde b'ekiwanga mu bitundu by'eggwanga ebyenjawulo .\n"Abantu bamufuna mpola balina ebirwadde by'ebyekiwanga naye tebalina bujjanjabi kuba mu malwaliro ga Gavumenti teriiyo basawo babijjanjjaba. Tusaba minisitule y'ebyobulamu etunule mu nsonga eno," Tomusange bwe yategeezezza\nAbatuuze b'e Busaana n'ebyalo ebiriranyeewo bajjanjabiddwa endwadde ez'enjawulo nga n'abakyala baakebeddwa kansa wa nnabaana, okukomola n'ebirala.\nBusaana Health Centre III\nDisitulikiti y'e Kayunga\nDr. Asaph Tomusange\nAziz Azion afuukudde abakazi


Gavumenti Ekweka Ki Ku B’ebijambiya? – Uganda Today\nAkulira Polisi Station ye Bukomansimbi Akwaatiddwa olwokwasanguza ebikwaata ku batta abantu\nMinista W’ebyokwerinda Yagezaako okulemesa ababaka ba Palamenti okwogeraganyaako n’abantu ku ki kyebamanyi ku b’ebijambiya.\nOkumalira ddala ebbanga erisukka mu mweezi omulamba, ebitundu by’eMasaka byajjirwa olumbulege lwokutta abantu nga abaziggu bakozesa ebijambiya nebatta abantu naddala abakadde. Bakalibutemu bano, beewunyisa eGgwanga bwebawandiikanga ebibaluwa ku mayumba gabatuuze nga babalaliika nga bwebajja okujja okubatta era nebatuukiriza obutemu buno emirundi miingi nga polisi nabakuuma ddembe abalala bonna besuuliddeyo gwa Nagamba.\nKino nno, kyawawaaza amatu gabangi. Oluvanyuma lw’omweezi omulamba, gavumenti yegaganula okulaga nti erina okutwaala obuvunanyizibwa bwaayo obwokukuuma abantu n’ebyaabwe bwe yakulemberwaamu minista w’ensonga zomunda Chris baryomunsi, Edward Ochom akulira eby’enzirukanya y’emirimu mu polisi ne Ddamulira akulira ekitongole kya polisi ekikola kukunonyereza ku buzzi bwemisango nebagenda e Masaka okusala entotto ngeri ki obutemu buno gyebwaali bulina okkomezebwa.\nWano buli omu weyebuuliza lwaaki gavumenti yali esirisse ebbanga lino lyonna okutuuka okufiirwa obulamu bw’abantu abawereraddala 30?\nOluvanyuma lw’olunaku lumu lwoka nga minista amaze okugenda eMasaka, omukulembeze we Ggwanga yavaayo naawera nga obudde bwebwaali bukeredde abantu ye beyayita “embizzi” abaali batta abantu. Naye ate yagenda mumaaso nalaga oludda nga alangira ab’oludda oluvuganya gavumenti nti bano bebaali emabega wa ebibijambiya.\nWayita mbale, polisi n’entumya ababaka mu palamenti owa kawempe North Muhammadi Ssegirinya nowa Makindye West Ian Ssewanyana bagyeyanjulire batebye byebamanyi kubutemu mu Masaka. Kino bakissa ku bigambo ebyaali bibabuliddwa abantu 15 abaali bakwaatiddwa nti bebaali balonkoma ababaka bano!.\nBano basomerwa emisango gyokutemula abantu basatu ate era n’okugezaako okutta omuntu omulala. Newankubadde nga ababaka okuva mubitundu by’eMasaka baali balaajanira dda gavumenti okumalawo obutemu buno, baali bassiwa nsaano ku Nyanja. Omubaka Matthias Mpuga Nsamba, yali yategeeza dda nga abatemu bano bwebaali baletebwa mu motoka nga bagenda basuulibwa mu bitundu webaali bajja okkola obutemu buno.\nOkulabula okwengeri nga eno, Polisi teyagifaangako era abantu nebattibwa\nKyewunyisa nti gavumenti ezze eggula kubantu abenjawulo emisango emigingirire egyengeri eyenjawulo, kino gavumenti yakikola ku Colonel Besigye bweyaggulwaako emisango omwaali nogwokukwaata omukazi, Kaweesi bweyattibwa, eyali akulira polisi mu kiseera ekyo, Kale Kayihura yakwaata abavubuka abavaayo oluvanyuma nebalaga nga bwebaali bafalasiddwa okukonjera ab’oludda oluvuganya Gavumenti nti bebaali bakola olukwe olwokutta Kaweesi. Mu Arua mu 2018, eyali ateekateeka okuvuganya ku bwa Pulesidenti, Kyagulanyi Ssentamu amanyiddwa nga Bobi Wine yakwaatibwa najwetekebwaaako omusango gwokusangibwa ne mundu mu Woteeri ya Pacific mu Arua.! kino kyaddirira abantu okunyiiga oluvanyuma lwa baserikale abakuuma Pulesidenti okusindirira Yasin kawuma eya Dereva wa Kyagulanyi amasasi agamuttirawo. Ebintu nga bino ebigenderera okusiiga enziro abantu abatalina musango bintu bibi nnyo ebisaana okuvumirira buli munnansi. Mu 1994, kati minista Kahinda Otafiire yavaayo nayasanguza mukuziika Teberondwa, nga bo abalwanyi ba Museveni bwebayambalanga engoye za gavumenti ya UPC eyaliwo mukiseera ekyo, nebatta abantu nebakyayiisa Gavumenti.\nOkulabuala nga kuno okwajjulanga ejjoogo kwagendanga mumaaso nga abebyokwerinda babasizza kasiiso!\nMukiseera kino abadde Akulira polisi Ye Bukomansimbi OC Abongo yakwaatiddwa naggalirwa olwokwasanguza ebyaama bya gavumenti ebikwaata ku Kutta abantu e Masaka. Ate Ye Minista w’ebyokwerinda Jim Muhwezi yalli agezaako okulemesa ba memba ba Palimenti okwogera n’abantu be Masaka kunsonga yeemu. Gavumenti Ekweeka ki?\nMaurice Abong OC Bukomansimbi Yakwaatibwa olwokwasanguza ebikwaata ku bebijambiya


Bukedde Online - Endwadde ze weeyitira olw'okukuza enjala\nEndwadde ze weeyitira olw'okukuza enjala\nBy'oba okola okukuuma omubiri nga gulimu amazzi agamala\nMeeya wa Mukono asabye abavuganya okuwagir...\nEnjala empanvu zirabisa bulungi wabula yandiba ensibuko y'endwadde ezinaakusaanyaawo.\nAbakyala obucaafu bwe batakula mu mitwe buggweera mu njala\nOkola emirimu emeka olunaku? Okwata ku bantu bameka era we buzibira obeera okutte ku bintu bimeka? Emmeeza, akambe, ebikopo n'ebikozesebwa ebirala by'okwatako olunaku biyonjo kyenkana ki?\nYe ate abaffe, onaaba emirundi emeka mu ngalo era ddi? Bino bye bimu ku bibuuzo bye wandibadde weebuuza buli lunaku newankubadde nga bangi babibuusa amaaso.\nEkyo ng'omaze okukizuula, nkakasa nga kati otandise okuteebereza omuwendo gw'obuwuka ggwe wennyini gw'oyingiza mu mubiri gwo buli lunaku ate ne bw'osaasaanya eri abalala.\nEnjala empanvu nga zino zitereka obucaafu obubeeramu obuwuka obulwaza\nOkuva mu buto, tujja tulagirwa okukuuma enjala zaffe nga nnyonjo ate nga nnyimpi. Kwo okunaaba mu ngalo nga tonnabeerako ky'olya oba oluvannyuma lw'okukozesa kaabuyonjo tteeka mu masomero ne mu maka agatali gamu, naye mu kukola kino omanyi kye babeera bakutaasa?\nObadde okimanyi nti, olwala lwo olumu lwokka lulina obusobozi obukuuma n'okwaluza obuwuka obuleeta endwadde obusukka mu 1,000?\nEnjala ensiige zikweka obucaafu\nDr. Paul Zirimala, akulira eddwaaliro lya Wakiso Health Centre IV annyonnyola nti okunaaba mu ngalo kye ky'okulwanyisa ekisinga eri obuwuka obuleeta endwadde ezitali zimu wabula nga mu kuzinaaba, kikulu okussa essira ku kuzisokoolamu obucaafu.\nNe bw'onaaba engalo naye nga tosokodde mu njala, obeera n'emikisa mingi okulwala n'okulwaza abalala.\nMu bakyala, obeera n'omukisa ogutambuza obuwuka okubuyingiza munda mu mubiri gwo naddala nga buyita mu bitundu byekyama ng'onaaba.\nEnjala ennyimpi nga zino ziyonjeka\nEnjala empanvu zisala ne zireeta amabwa agasobola okuyitamu obuwuka obuleeta endwadde eziva ku bucaafu n'ezo ez'obukaba okugeza akawuka ka siriimu ssinga obeera weegasse n'omuntu akalina.\nEndwadde endala eziyinza okukwata ssinga obeera tolongoosezza njala zo bulungi kuliko: kkolera, okuddukana, omusujja gw'omu byenda, Hepatitis A (eno ekwata omuntu alidde ekyokulya ekiriko obuwuka) n'endala.\nDr. Paul Zirimala\nAmataba gagoyezza Bannakampala: Abakolera mu Owino, ku ssaawa ya Kkwiini n'okwetooloola Nakivubu basiibye ku yoleke\nSsebaana afudde ategese we banaamuziika e Mpande - Luweero\nAkwatiddwa lwa kutulugunya mwana wa Muganzi we\nOmuvubuka atabudde abafumbo omukazi n'anywa obutwa yette


Bukedde TV | UGANDA NEWS\nLeka naawe kuzanyisa otyo twenge...\nOMUKADDE abase omukono gw’omukazi n’amuggyako eccupa y’omwenge agutangira okutonnya wansi. Obutakkaanya baabufunidde mu kifo ekisanyukirwamu e Lukaya mu Kalungu nga kyategeerekese nti omukadde ye yaguze...\nAbayimbi nabo beesunga kuyimbirako Rema\nABAYIMBI abatali bamu nabo baatabndise dda okukola amaloboozi nga beesunga okulaga abantu kye balinawo. Bano kye balinawo bagenda kukiraga nga bawerekeddeko muyimbi munnaabwe Rema Namakula agenda okukola...\nKABAKA asabye Klezia eyongere amaanyi mu nteekateeka ezigenderera okutumbula enkulaakulana mu Buganda era Obwakabaka bwetegefu okugikwatizaako mu ngeri yonna esoboka okulaba ng’abantu babeera mu bulamu...\nBya Musasi wa Bukedde. Omugagga Abraham Luzzi agudde mu bintu, bw’awangudde omusango gwa zaabu e Dubai kati ayagala kumuliyirira buwumbi. Luzzi amanyiddwa nga Mr. Economy owa African Business Council...\nOLUTALO lw’okulwanira ebifo mu DP luleseewo ebbugumu mu kibiina abanene bwe bavuddeyo bavuganye nga bagamba nti bakooye okukolera ebyobufuzi ebweru w’ekibiina. Ebifo ebiriko okuvuganya okw’ebbugumu...\nEkitongole ekirambula amasomero mu Munisipaali y’e Mukono kikoze ekikwekweto okufuuza amasomero agatalina bisaanyizo era gye kiggweeredde ng’amasomeroataano gaggaddwa. Olivia Bulya, akulira okulambula...\nSSENTEBE w’akakiiko ka NRM ak’ebyokulonda Dr. Tanga Odoi agudde ku kyokya olw’okujerega Ssaabawandiisi w’ekibiina Justine Kasule Lumumba, bassentebe ba NRM bwe bamuwadde ennaku bbiri zokka amwetondere...\nMUHAMMED Kirumira bwe yabadde yeeyanjula eggulo yatandikidde mu kumenya akamu ku bukwakkulizo obwamussiddwaako. Kirumira yalagiddwa okweyanjula buli lunaku ku ssaawa 3:00 awatali kusuulamu wadde eddakiika...\nOMUYIMBI wa Goodlyfe, Weasel (Douglas Mayanja) ayimbye oluyimba olusiibula munne, Moze Radio ne lukaabya abantu. Mu luyimba luno olutuumiddwa ‘Takyayitaba,’ Weasel agamba nti okubulawo kwa munne kumuluma...\nBataano bawangudde akalulu ka City Oil\nFri, 02/23/2018 - 21:25\nBannamukisa bataano bawangudde akalulu ka ENOC Dubai Desert Challenge nga be bamu ku bagenda mu ggwanga lya Dubai omwezi ogujja okuvugira mmotoka mu ddungu. Akalulu akakwatiddwa ku ssundiro kya City...\nEkiring alangiridde nga bw'atagenda kuddamu kuzannyira Uganda mu mpaka za Badminton zonna\nEkiring bino abyogeredde mu mpaka za Uganda International e Lugogo mw’awanguliddwa J.Person owa girimaani mu nzannya za ssekinnoomu. Anenyezza ekibiina ekifuga emizannyo mu ggwanga ekya NCS n’ebirala...\nMuseveni era awagidde eky’amawanga g’omukago gw’obuvanjuba bwa Africa okuli Uganda, Kenya, Rwanda, Tanzania, Burundi ne South Sudan okussibwamu ekkolero ly’emmottoka kitangire okuleetamu emigangatika...\nErinnya Zanie Brown lya bbeeyi teryemoolerwako\nFri, 02/23/2018 - 18:23\nOwendiga (Zanie) bwe yalabye aba kiraabu ya Ambiance e Mityana nga bamulanga ku bipande nga bw’agenda okubeera mu kivvulu kyabwe ekyalina okubeerawo nga February 14, 2018 n’abassa akasiiso. Ayise mu...\nBUKEDDE W’OLWOMUKAAGA YAFULUMYE DDA NG’ALIMU BINO\nBUKEDDE W’OLWOMUKAAGA YAFULUMYE DDA NG’ALIMU BINO Kirumira atandikiddewo okusobya obukwakkulizo bwe baamutaddeko era yeeyanjudde mu ofiisi ekwasisa empisa. Mulimu ebikwata ku kirombe ky’e Kawempe...\nKasule Lumumba naye azizza omuliro n’amulabula amuggyeko olunderebu kuba by’akoledde ekibiina ebirabika bingi n’amuwa amagezi nti bw’aba tamumatira wa ddembe ensonga okuzitwala ewa ssentebe w’ekibiina...\nAbaakoze obulungi mu bya S.6 bakyajaganya\nAbayizi ba Mirembe Islamic SS Gangu nga bajaganya olw'obuwanguzi bwe batuuseeko mu bibuuzo bya S.6. Okuva ku kkono (mu kifaananyi wansi); Abdu Rahim Mugenyi HAI 18, Mudathiru Keeya AIA 16 ne Sharuwa...\nKirumira yeeyanjudde ku kkooti ya Poliisi nga bwe yalagiddwa okukola buli lunaku\nKirumira yatuuse e Bukoto ku ssaawa 4:20 ez’oku makya olunaku lw’eggulo, wadde nga yabadde alina okutuukawo ku ssaawa 3. Yajidde mu mmotoka ekika kya Corona 100 ng’ali mu ngoye eza bulijjo. Bwe yatuuse...\nMu bubaka bwe yatisse minisita omubeezi avunaanyizibwa ku byenjigiriza ebya waggulu, John Chrizestom Muyingo yagambye nti omuwendo gw'abawala gukyali mutono bw'ogugeraageranya n’abalenzi. Obutafaanana...\nGen. Kayihura ayagala amateeka bagakyuse ku bujulizi\nBwe yabadde aggulawo omusomo ogukwata ku kulwanyisa obutujju ogwabadde ku Empireal Resort Beach Hotel e Ntebe olwetabiddwaamu aba poliisi okuva mu mawanga g’Obuvanjuba bwa Afrika, Gen. Kayihura yagambye...\nOmwogezi wa poliisi mu ggwanga, Emilian Kayima, annyonnyodde nti, amawulire g’okufa kwa munne bwe gaamugwa mu matu, Suvi yasalawo n’adduka era ng’asuubirwa okuba nga yaddayo ewaabwe mu Finland. Ensonda...


Bukedde Online - Obucaafu bujja kugoba omusajja awaka\nOmwami agamba nti ekisenge wakifuula kasasiro. Anti byonna by’okozesa mu nsonga zaffe otereka omwo, obuwale bwo obusonseka wansi w’ekitanda nga sibwoze, enkumbi era nazo bw’okola. Wansi w’ekitanda ate era w’otereka ebyokulya waafuuka sitoowa!\nOmwami agamba nti ekisenge wakifuula kasasiro. Anti byonna by'okozesa mu nsonga zaffe otereka omwo, obuwale bwo obusonseka wansi w'ekitanda nga sibwoze, enkumbi era nazo bw'okola. Wansi w'ekitanda ate era w'otereka ebyokulya waafuuka sitoowa!\nMwana wange okusookera ddala ekisenge kifo kikulu nnyo mu bufumbo.\nGgwe ng'omukyala olina okulaba ng'ekisenge kyammwe kirabika bulungi era okiyonja okusikiriza omusajja okwegatta naawe oba okusobola okufuna obwagazi. Kati neewuunya lwaki okuuma by'okozesa mu nsonga nga paadi, obuwale obucaafu n'enkumbi. Tomanyi kwoza oba oli mugayaavu?\nAte omuntu bw'akusanga mu kibuga oba onyiridde nnyo nga by'oyambadde byonna biyonjo. Ate ekinneewuunyisa kwe kutereka ebyokulya nga sukaali, omuceere n'obuwunga wansi mu kitanda. Sigaanyi muli wafunda naye ate eyo gy'otereka si kyekifo ekituufu.\nMwana wange omusajja agenda kukuleka. Yang'ambye nti ekisenge kiwunya kivundu. Ate tomanyi na kuggula madirisa kale oluusu lusigala omwo.\nSimanyi kye nnalekayo nga nkubuulirira ku mbeera z'omu kisenge, oba nnina kuddamu kubanga sikitegeera ate kiswaza nnyo omukyala omufumbo okukola ebyo ate nga mubuulirire. Oli mugayaavu oba olina ensonga lwaki okola bwotyo?\nEra omwami yanga'mbye nti ennaku zino omugamba nti waliwo abaakugamba nti omusajja alina okuwunyiriza ekivundu mu kisenge aleme kukukyawa.\nNti era watandika okweraguza nti oyagala kukuuma musajja waka. Oba ani yakulimba nti ebivundu bikuuma abasajja awaka! Teri musajja ayagala bucaafu era abasinga bw'alaba ng'oyitirizza obucaafu afuna omukyala muyonjo oba yeewala awaka. Ekiva mu kwewala awaka, amaka gagenda gafa mpola mpola ogenda okulaba nga n'awaka talyawo mmere.\nAbakyala abangi beebuuza lwaki abasajja tebalya waka naye ng'oluusi bucaafu. Agenda n'alaba obucaafu era n'ateebereza nti n'emmere gy'ofumba erina kubeera ncaafu.\nKale mwana wange olina okukyusaamu era nzija ku wiikendi nziremu nkusomese obuyonjo mu kisenge. Bye weeraguza si bituufu, abo baagala kukulemesa bufumbo bwo.\nNnakawere weekwate bino balo aleme kukudibya


Bukedde Online - Ebikwekweto ku nvuba embi ku nnyanja bizzeemu wiiki eno - Maj. Gen. Kyanda\nKkooti y'amagye ewandiikidde UPDF ku bya Kayihura\nAba NRM balina okwetereeza - Nalweyiso\nEBIKWEKWETO by’amagye agalondoola envuba embi ku nnyanja zonna mu Uganda bizzeemu wiiki eno nga bifuuza abavubi ku nnyanja zino ababadde bazzeemu okuvuba obwenyanja obuto ssaako n’okukozesa obutimba n’amaato ebimenya amateeka.\nMaj. Gen. Kyanda ng’ayogera n’abamu ku bajaasi.\nBya JOSEPH MUTEBI EBIKWEKWETO by'amagye agalondoola envuba embi ku nnyanja zonna mu Uganda bizzeemu wiiki eno nga bifuuza abavubi ku nnyanja zino ababadde bazzeemu okuvuba obwenyanja obuto ssaako n'okukozesa obutimba n'amaato ebimenya amateeka.\n"Ffe ng'akakiiko akaalondebwa okugogola abajaasi ba UPDF abalwanyisa envuba embi ku mazzi tetwateekebwawo kuyita mu kiseera kya kalulu, nedda, omulimu guno tukyagukola.\nTukyakola okunoonyereza kwaffe olwo tulyoke tuveeyo n'alipoota ng'eraga nga bwe balina okutambuza omulimu gw'obuvubi ku nnyanja zino olwo enkyukakyuka eyenkomeredde efulumizibwe bakama baffe ku mateeka aganaagobererwa ku nnyanja" bwatyo Maj. Gen. Kyanda bwe yategeezezza.\nOkwogera kino kiddiridde abantu kye bazze boogera nti Pulezidenti yayimiriza abajaasi abaali bakulira ebikwekweto bino gye buvuddeko ng'agezaako okunoonya obuganzi mu kalulu akaakaggwa nti era baali basuubira nti akalulu olunaggwa ng'ebikwekweto biddamu era ng'amagye gaddamu okutulugunya abavubi mu ngeri eyeekyeyonoonere.\nBino Maj. Gen. Kyanda yabyogeredde mu lukiiko olwokubiri lwe yasisinkaniddemu abakulira obukiiko obugatta abavubi okwetooloola disitulikiti za Uganda zonna ezirimu ennyanja olwatudde ku kisaawe e Kololo ku Lwokusatu omwabadde abasuubula ebyennyanja okubitwala ebweru, abaleeta ebintu ebyeyambisibwa mu kuvuba ebyennyaja okuli obutimba ne kalonda omulala n'abakugu abalala era baavuddewo nga balina ebintu ebyenjawulo bye bakkiriziganyizzaako ebigenda okugobererwa abavubi n'amagye mu kiseera kino ng'akakiiko bwe kakyakola okunoonyereza kwako okusobola okuyimirizaawo omulimu guno nga buli agukola agwenyumirizaamu.\n1:Ng'ebikwekweto biddamu ku nnyanja amagye gaffe ag'oku nnyanja galina okukwatagaana n'abakulira abavubi ku nnyanja, abasuubula ebyennyanja n'okuleeta ebikozesebwa okuvuba beekolemu obukiiko obw'ekiseera okuyambako abajaasi baffe okukola ebikwekweto bino naye nga teri kuddamu kutulugunya muvubi yenna ng'abamu bwe babadde bakola era ababadde bayamba ku magye bonna abakadde tebagenda kuddamu kukola naffe.\n2:Nnamba y'amagye g'oku mazzi egenda kwongerwako okusobozesa okukendeeza ku bakadeyideyi abamala ne beefula abajaasi ne batulugunya abantu ku mazzi ekivumaganya eggye lyaffe.\n3: Mu ngeri y'emu akakiiko kasazeewo nti abajaasi bonna ababadde baateekebwa ku nnyanja nga baludde mu bifo okusukka omwaka mulamba tekigenda kuddamu kubeerawo kubanga abamu bawasa n'abakyala mu bitundu ebyo ne bafuuka abako ne batandika okubeera nga tebakyasobola kukola mulimu gwabwe.\n4: Era akakiiko kagambye nti buli kitundu awali emyalo emingi bagenda kuteekawo kkooti ezivunaana abavubi ababeera bakwatiddwa mu bikwekweto bino bavunaanirwewo era nga n'emmotoka ezibadde zikwatibwa okwetikka obwennyanja obuto si za kuddamu kukwatibwa kubanga nnannyini mmotoka abeera tamanyi oba byatisse byanyanja bito oba bikulu.\n5: Buli muvubi agenda kukkirizibwa okwetundira ebyennyanja bye butereevu eri oyo abisuubula okusobola okuggyawo bakayungirizi ababaddewo wakati wa buli muntu asobole okuganyulwamu.\n6: Akakiiko era kaasazeewo obutakkiriza muvubi yenna kuddamu kuvuba mu bitundu nabo bye bamaanyi nti awo ebyennyanja we bizaalira okusobola okukuuma obungi bw'ebyennyanja nga bingi mu nnyanja zonna.\n7: Obutimba n'ebintu byonna ebireetebwa okuva ebweru w'e ggwanga ebikozesebwa okukwata ebyennyanja, bya kusooka kwetegerezebwa ab'ekitongole kya UNBS ekirondoola omutindo gw'ebintu ebiyingira mu ggwanga nga bali wamu n'aba URA ssaako UPDF okusobozesa okuggyawo enguzi ebaddewo ne batuuka okuyingiza ebintu ebimenya amateeka.\n8: Maj Gen Kyanda yagambye nti enkola y'okuwa omuntu omu okubaggya amaato mu kitundu kyali kikyamu kubanga kino kiwa omuntu oyo okuseera abavubi nga bawanika emiwendo gy'amaato era bagenda kuwa abakulira disitulikiti amagezi bakkirize buli muntu alina obusobozi okukola eryato eritukagaana n'omutindo nga bwe kyali nga edda kasita libeera nga lituukana n'omutindo.\nMaj. Gen. Kyanda yagambye nti okutandika Mmande ya wiiki ejja akakiiko ke kagenda kutalaaga buli mwalo oguli ku nnyanja nga kakungaanya obujulizi n'okukwata abo abajaasi abeenyigira mu kutulugunya abavubi era bavunaanibwe.\nOmulangira Mbogo: Ayalulwa wiiki eno bamwongere n'amannya\nEnsonga lwaki omulangira takulira mu Lubiri\nSsemakookiro; Kabaka eyalagira buli maka okusimba emituba


Bukedde Online - Emirimu 8 gy'oba oyigiriza omwana mu mwezi ogusigaddeyo\nKkirize omwana okutabagana abeere waamugaso\nAbantu 24 bafudde mu ggandaalo lya Ssekukkulu\nAdded 27th December 2011\nOLUWUMMULA tulutambuzaako omwezi wabula ogusigaddeyo omwana akyasobola okukiganyulwamu.\nAbdru Ziraba, omubazzi e Bbanda agamba nti omulimu guno gwa mikono era omwana yenna omuto n’omukulu asobola okubaako ne ky’ayiga wadde mu bbanga ttono.\nOmwana asobola okubajja akameeza, entebe, n’ebirala ebitono. Ekirala ayinza n’okuyiga okukola dizayini ku bintu bino nga tekimwetaagisa kugenda mu kibiina.\nEkirungi ky’emirimu gino omwana asobola okwongerezaako okuva we yakoma.\nEbirala omwana by’ayinza okuyiga mu bbanga ettono mulimu:\n1. Kompyuta: Omwana okuyiga okunyiga amapeesa, n’okunoonyako by’ayagala kikulu. Ekirala ayiga okuwandiikirako n’okuwereza obubaka. Abamu basoma okukanika n’ebirala. Kinokimuyamba okukuuma obwongo bwe nga buzuukufu mu kifo ky’okutuula n’atabaako ky’akola.\n2. Okusiba enviiri: Guno gumu ku mirimu egisinga okusasula naddala abawala kuba buli mukazi ayagala okusiba enviiri alabike bulungi ate nga osobola okugukolera awaka ng’otandikira ku bato.\n3. Okuyooyoota enjala n’olususu nakyo kiba kirungi omwana okuyiga kuba byonna byetaaga okuyiiya ekikuuma obwongo nga bukola.\n4. Okutunga okw’ekyalaani n’engalo: Guno mulimu ogutalina buzibu bwonna kuba omwana asobola okukola n’afunayo ez’okulya ku ssomero\nOkusamba ekyalaani nagyo mulimu mulungi era omwana wo singa abeera ng’aguyize kimuyamba obutabulwa mulimu ng’amalirizza okusoma.\n5. Okukanika: Nga ojeeko okugenda mu kibiina okusoma obwa makanika, osobola okutwala omwanawo mu galagi erimu abantu abamanyi okusomesa okukanika n’ayigirizibwa obwa makanika.\n6. Okuluka n’okutunga ebyemikono: Okuluka ebitambaala, ebimuli by’oku mmeeza, ebyokwewunda by’abakyala n’ebirala nabyo omwana asobola okubikola. Kino kimuyamba okuyiga okuyiiya mu bintu ebiriwo nga tataddeemu ssente.\n7. Okufumba keeki n’ebyokulya ebirala nga kabalagala byonna biyamba omwana. Asobola okukola eby’awaka oba eby’okutunda. Bino byonna asobola okubikolera waka oba ku mulimu w’okolera bw’oba oyinza okubeera naye.\n8. Waliwo emirimu egyetaagisa ssente entono ddala okusomesa omwana kyokka nga gizza amagoba. Okukola ssabbuuni, emisubbaawa n’ebirala omwana asobola okubiyiga mu bbanga ttono n’asobola okubaako ne kye yeekolera ne bw’aba tasobodde kusoma kutuuka wala.\nBino biyamba okukuuma omwana ng’alikoky’akola n’atafuna budde butaayaaya ate ng’ayiga emirimu egijja okumuyamba mu biseera by’omu maaso ne bw’aba amaze okusoma.\nEmirimu 8 gy’oba oyigiriza omwana mu mwezi ogusigaddeyo\nEby'okumala abalongo abigaanyi\nOmulongo omu afunye ekitengo


Bukedde Online - Haji bamuziise mu kkeesi n'awuniikiriza Abasiraamu! Omulambo gubaddeko ebiragiro ebikakali\nHaji bamuziise mu kkeesi n'awuniikiriza Abasiraamu! Omulambo gubaddeko ebiragiro ebikakali\nBagenero ba Kiir 7 bamwabulidde ne beegatta ku Machar\nAbasomesa 300 ab'empewo be basasulwa e Rakai\nAdded 2nd August 2016\nABADDE bba wa Hajati Sumin Nabagereka, ssaabakunzi wa NRM mu Lubaga, aziikidwa wakati mu booluganda obutamatira nfa ye sso nga n’Abasiraamu beewunaganyizza ku nziika ye etaagoberedde mateeka ga ddiini yaabwe.\nAbakungubazi nga batwala kkeesi omuli omulambo. Mu katono ye mugenzi Ismail Mulondo.\nHajji Ismail Mulondo ye yafiiridde mu kabenje ka mmotoka mu Amerika gye buvuddeko. Nnamwandu Nabagereka yategeezezza nti; “Baze yasooka kunkubira ssimu n’antegeeza nti mweraliikirivu olw’abantu abaali bamutambulirako nga bamusaba abeegatteko mu kampeyini y’ebyobufuzi bya Amerika kyokka ne mmusaba aleme kukkiriza.”\nNg’eno amaziga gamuyitamu, yayongeddeko nti ekyaddiridde kwabadde kuwulira nti bba afi iridde mu kabenje ka mmotoka mwe yabadde atambulira n’abaana baabwe ababiri, Mayi ne Neira, abaakasimattuse wadde ng’omu yakoseddwa nnyo.\nOmulambo gwazziddwa ku Lwokutaano akawungeezi okuva ku kisaawe e Ntebe ne gutwalibwa mu maka ge e Nabweru gye gwasuze ne bamuziika mu limbo y’Abasiraamu e Kololo ku Lwomukaaga akawungeezi wakati mu booluganda okumukungubagira.\nOMULAMBO GULIKO EKIRAGIRO\nOkuva omulambo lwe gwatuuse e Ntebe, Capt. Mulasa Musiitwa, mwannyina wa nnamwandu, yajjukizza abeηηanda n’abeemikwano nti abasawo mu Amerika baagaanyi okubikkula kkeesi omwabadde omulambo ng’agamba nti kiyinza okubaviirako obuzibu.\nWano obukuukuulu we bwatandikidde ng’abantu boogera obutonotono nti, “Muntu wa wa afa ne batamubikkulako? Ataafudde Ebola nti anaasaasaanira abantu abasawo bamugaana batya okumubikkula!”\nAbalala baagambye nti, “Tukakasa tutya nti omuntu waffe gwe batuleetedde nga tetulabye ku mulambo? Omuntu afudde akabenje naye bamussaako obukwakkulizo? Kakodyo ki?,” n’ebirala.\nCapt. Musiitwa yeevuddemu n’addamu okubalaga ebiwandiiko by’abasawo n’ategeeza nti kiyinzika okuba ng’eddagala lye baakuba omulambo lya bulabe eri obulamu bw’abantu singa kkeesi mwe guli ebikkulwa.\nNamwandu Sumin Nabagereka ng’ali ne Lubakyoya amukubagiza.\nBATABUKA NE NNAMWANDU\nOmu ku booluganda lw’omugenzi ataayagadde kumwatuukiriza yategeezezza nti, “Obutakkaanya bwatandise mu kiro ky’Olwokutaano.\nMuganda waffe twabadde tutegese kumuziika ku biggya e Bubogo (mu disitulikiti y’e Iganga) awali ekiggya kya bajjajjaffe kyokka bwe twawulidde obukwakkulizo obukontana n’eddiini yaffe ey’Ekisiraamu ne tukyekengera.\nBaatugambye nti tetulina kumubikkula wadde okumunaazaako ekyatumazeemu amaanyi kuba bwe bumu ku bulombolombo bw’enziika y’Ekisiraamu.\nTwakkirizza bamuziike ku ttaka lya mukadde we, Baagalaliwo okumpi n’ekiggya, kyokka wano ate Sumin (nnamwandu) n’atutabukira nti ekigendererwa ky’okuzza omulambo kyabadde kumuziika ku kiggya kya bajjajjaffe.\nWano we yasaliddewo nti oba tugaanyi okumussa ku kiggya ekikulu, ye kaamuziike mu kifo ky’asuubira nti ajja kuwummula bulungi era ng’eno ye limbo y’Abasiraamu e Kololo. Kino kyanyiizizza abooluganda bangi era ne mukadde waffe, Baagalaliwo teyazze kuziika.”\nOKUZIIKA E KOLOLO\nOkuziika okwabadde kutegekeddwa ku ssaawa 10:00 ez’olweggulo, kwatandise 11:40 ez’akawungeezi wakati mu nkuba eyabadde efuuyirira.\nOmulambo ogwajjidde mu mmotoka za kkampuni ya A Plus omugenzi ne bamusomera dduwa. Gwasigadde mu keesi era Abasiraamu be baagutadde mu ntaana etaabaddemu ‘mwanandaani’.\nKkeesi ey’ekyuma omwabadde omulambo.\nISMAIL MULONDO Y’ANI?\n Yaliko kadogo mu ggye lya NRA oluvannyuma eryafuuka UPDF. Okusoma yakutandikira mu Bulopa Pulayimale e Kamuli ate siniya n’agisomera mu Wairaka College gye yamalira S6.\n Yeegatta ku NRA mu 1981 n’ava mu UPDF mu 1995 n’adda mu kulunda ebyennyanja eby’omu ggiraasi. Oluvannyuma yatandika okutalaga amawanga ag’ebweru ng’akola ne kkampuni ya Dindo, eyatundanga emikeeka, ebibbo, obusero n’ebirala mu Amerika.\n Eno gy’abade okutuusa w’afi iridde ng’ateekateeka okutandikawo kampuni etwala abavubuka okukuba ekyeyo mu Amerika. Alese nnamwandu (Sumin Nabagereka) n’abaana abawera\nMUZAATA BATTE AYOGEDDE\nObusiraamu busobola okukkiriza Omusiraamu yenna okuziikibwa mu kkeesi singa wabeerawo em beera enzibu oba ey’obuwaze okugeza; Singa omuntu babeera bagenda kumuziika mu kifo eky’olutobazzi ng’amazzi gajja kumuyingira. Oba singa ekifo we bagenda okumuziika kya lwazi nga wazibu okusima Obusiraamu bukkiriza okumuziika mu kkeesi.\nAmateeka ga Shariya gagondezamuko Abasiraamu mu mbeera eyogeddwaako waggulu. Kyokka bwe wabaawo embeera endala yonna nga bagikakasa nti ddala yabulabe era bagitunulamu ng’Abasiraamu.\nOmwami wange akabenje kaamuyisa bubbi, abasawo ne batuwa amagezi obutamuggya mu kkeesi.\nEkirala yafa mu April ng’abadde amaze mu Amerika ebbanga ddene ng’omulambo gubadde tegukyali mu mbeera nnungi. Okumuziika mu kkeesi saakikoze ku lwange nabadde ngoberera kiragiro ky’abasawo.\nKabaka ajjukidde nnyina\nAba akeedi mu Kampala beesunga kuggulibwawo\nAbaagobwa mu katale ka KAVEDA bajeemedde ebiragiro bya Poliisi\nAbatwalibwa mu ddwaaliro ly'e Kawolo babeera ku bwakatonda\nEbifa mu ddwaliro e Mulago nga liddaabirizibwa\nNdeeba enkulaakulana emwesambye n'atuuka okuyitibwa emmanju wa Kampala


Bukedde Online - Abasuubuzi mu katale k'e Kitintale bali ku bunkenke\nLoodi meeya Lukwago ng’ayitaayita mu basuubuzi.\nABASUBUUZI abasoba mu 800 abakolera mu katale k'e Kitintale mu munisipaali y'e Nakawa bali ku bunkenke oluvannyuma lwa nannyini ttaka okuli akatale kano okubalagira okwamuka ekifo kye.\nMu lukiiko olutudde mu kifo kino nga lwetabyemu abakulembeze ab'enjawulo nga bakulembeddwaamu Loodi Meeya wa Kampala Erias Lukwago, Ronald Kiggundu ssentebe w'abasuubuzi agambye nti, akatale kano kali ku ttaka lya David Wasswa Ssenteza era yabawadde ebbaluwa ebalagira okuva ku ttaka lye.\nKiggundu yategeezezza nti, bwe baafuna ebbaluwa eno baagenda ewa minisita wa Kampala, Betty Kamya n'akubira Ssenteza n'abawa omwaka gumu gwokka nga bavudde mu kifo kino. Moses Okwera kansala wa Nakawa 1 agambye nti, ssente z'okuzimba akatale akapya baaziyisa naye tewali nkola nnambulukufu n'ekitongole kya KCCA.\nLoodi meeya Lukwago yategeezezza nti, agenda kuyita omugagga Ssenteza ku City Hall baogere ku nsonga z'akatale kano. Lukwago yayongeddeko nti singa Ssenteza agaana okuteesa baakweyambisa amateeka okutaasa abasuubuzi abakoledde mu katale kano okumalira emyaka 50.\nLukwago yagambye nti tayinza kukkiriza basuubuzi bano kumala gasengulwa n'agamba nti bazze bagulumba n'ensonga z'akatale k'e Kitintale era nga waliwo ettaka lye baabagulira kyokka abakugu ba KCCA bakyalemeddwa okuzimbako akatale.\nOmubaka wa Nakawa Micheal Kabaziguruka teyamatidde olw'omwaka ogumu omugagga gwe yawa abasuubuzi bano n'agamba nti buno obudde butono nnyo abasuubuzi okuteekateeka okugenda mu kifo ekirala. Yasabye abakugu mu KCCA okukwatagana n'abakulembeze okulaba nga bazimba akatale akalala.\nOmukugu Henry Bukenya okuva mu KCCA yagumizza abasuubuzi bano nti kontulakiti y'okuzimba akatale kano yaggwa naye wakyaliwo obusonga obusigalidde butono ddala. Oluvanyuma baagenze ne balambula ettaka KCCA lye yagulira abasuubuzi okuzimbako akatale akapya nga baazimbako ne kaabuyonjo


Bukedde Online - Basajjabalaba awadde ekiragiro ku bizimbe ebyatwalibwa Muhangi Drake Lubega ne Mansoor Young ne bamwanukula\nAbatemu bateeze omukazi ne bamutemaatema...\nAba Takis bawuttudde omusirikale\nBasajjabalaba ( wakati) ng’ayogera mu lumbe lwa Muhangi.\nOLUTALO ku bizimbe by’abagagga ebikaayanirwa mu kibuga lusitudde buto Hassan Basajjabalaba bw’awadde abapangisa ebiragiro nti buli omu ateekwa okugoberera enkola omugenzi Muhangi gye yaleseewo okusasula ssente. Basajjabalaba yategeezezza nti tewali mugagga mulala gwe bateekwa kuwa ssente za bupangisa okuggyako aba famire ya Charles Muhangi.\nBino abagagga Mansoor Matovu (Yanga) ne Drake Lubega olubiwulidde nabo ne bafulumya ebiragiro eri abapangisa. Babalagidde nti tebabuzaabuzibwa ebizimbe tebibadde bya Muhangi era Basajjabalaba ne banne nga tebannaba kuyingira lutalo luno basooke beetegereze ebiwandiiko.\nJoseph Mukasa maneja w’abagagga bano yategeezezza nti bakam abe baamuwadde ebiragiro okutegeeza abapangisa nti tewaba agezaako kusasula ssente za bupangisa wa Muhangi. Baakubisizza n’ebipande ne babiwa abasuubuzi abakolera ku Qualicell (Horizon City) ne Nabukeera (Bazannya n’Engo) nga bibalabula.\nMukasa yategeezezza nti balindeko okusasula okutuusa ng’ekiseera Pulezidenti Museveni kye yawa okubasalirawo kiweddeko. Yagambye nti babadde baayimiriza okweddiza ebizimbe byabwe olw’okuba babadde bakyakungubagira munnaabwe Muhangi kyokka ssentebe w’olukiiko Hassan Basajjabalaba bawulira ate naye ayingidde olutalo abawabye.\nMukasa yalabudde Basajjabalaba n’amuwa amagezi nti: Nga tannaba kuyisa biragiro ku nkaayana z’atamanyi gye zaava, asooke asabe ku fayiro ekwata ku bizimbe agyetegereze. Era nti bamuwe ekyapa ky’ettaka ly’ebizimbe alabe oba kiri mu mannya ga Charles Muhangi.\nBamuwe ekiragiro kya kkooti n’endagaano zonna ezikwata ku ttaka alabe ebiriko nga tannaba kutwahhaanga. Kyokka Basajjabalaba yategeezezza abagagga ababadde balowooza nti kisalidde mu ntamu ebizimbe bagenda kubitwalira ku mukeeka olwokuba Muhangi yafudde, nti ekyo bakyerabire.\nYategeezezza nti omugenzi afudde mu kkooti avuddeyo ng’atandise okuddukanya ebyobugagga bye era yakakasizza famire nti obuyinza bwe bamuwadde agenda kubutuukiriza. Olutalo luno olusituse obuto lwongedde okutabula abasuubuzi abakolera ku bizimbe ebyo era kati essuubi lyabwe liri mu Pulezidenti Museveni kusisinkana njuyi zombi baveeyo n’ekyenkomeredde.\nBALAZE OMUSIKA WA MUHANGI\nEggulo ab’enju ya Muhangi abaasigadde ku kyalo Bumbiire e Igara mu Bushenyi gye baaziise, baalaze omusika Jeck Rwakasimba. Ono ye mwana wa Muhangi omulenzi asembayo obuto. Muhangi gwe yali yalonda amusikire era aba famire bakkaanyizza nakyo awatali kusika muguwa kwonna. Ku mukolo guno aba famire bazzeemu ne bakwasa Basajjabalaba obuyinza okulondoola n’okulabirira ebyobugagga by’omugenzi.\nYategeezezza nti Muhangi afudde ategeka kugenda wa Pulezidenti ku nsonga y’ebizimbe era nabo bagenda kukola entegeka ezisisinkana Pulezidenti bategeere ekiri mu lipooti eyava mu kunoonyereza kw’akakiiko akassibwaawo.\nAbagagga Drake Lubega ne Yanga, beekubira enduulu ewa Pulezidenti Museveni nga beemulugunya nti Muhangi ataalina bbulooka wadde ebbaati lye yassa ku bizimbe ate abisoloozaamu atya ensimbi! Museveni yalonda Florence Kiconco (munnamateeka mu maka g’Obwapulezidenti) akole okunoonyereza ku nkaayana zino mu nnaku musanvu amuwe lipooti esalewo nga yeesigama ku lipoota by’enaaba ezudde.\nEnnaku Musanvu zaggwaako dda era enjuyi zonna zaali zirinda Pulezidenti aziyite okubategeeza ebya lipooti ate Muhangi n’afa. Oludda lw’abagagga Yanga ne Drake Lubega baagambye nti babadde tebaagala kuddamu kulwana nnyo na famire ya mugenzi kubanga ebiva mu ntalo tebiba birungi.\nMukasa yagambye nti nabo baagala Pulezidenti abayite bamanye ebyasalibwawo kubanga tebasobola kukkiriza muntu kusolooza ssente mu bizimbe byabwe nga balaba. Maama wa Muhangi, Angella Kobuziire Rwankoore yategeezezza nti mutabani we afudde alina bingi byatereezezza era asaba aba famire n’emikwano bayambe okukuuma ebyobugagga by’omugenzi.\nYategeezezza nti ekimusanyusizza, omugenzi afudde alokose era yakkiriza n’okuzimba Ekkanisa ku ttaka lye mu kyalo okumpi ne we baamuziise. Omukolo gw’okusabira omusika gwakoleddwa omwawule w’Ekkanisa y’e Bumbiire Rev. John Makuru. Yabuuliridde aba famire okusigala nga bali wamu era beewale entalo ezibeera mu famire endala nnyingi ng’omuntu abadde omutwe afudde.\nOmulabirizi wa West Ankole, Bp. Johnson Twinomujuni ye yasoose okulabula Nnamwandu Patience Muhangi bwe yabadde mu kubuulira mu kuziika Muhangi ku Ssande. Yagambye nnamwandu nti yeegendereze abajja okumubudaabuda kubanga abamu bajja n’ebigendererwa bya kunyaga byabugagga. Yagasseeko nti abasajja abamu basobola okuyita mu kugezaako okuganza Nnamwandu naye ng’ebiruubirirwa bya kunyaga ssente n’ebyobugagga ebirala\nFamire ya Muhangi ekwasizza Basajja Balaba obvuvunaanyizibwa


Bukedde Online - Aba Nkumba bali mu kattu lwa nsimbi\nAba Nkumba bali mu kattu lwa nsimbi\nAba Taibah battunse mu mizannyo egy'enjawulo\nTtiimu ya Nkumba eya volleyball eyigga nsimbi ez'okugitwala e Misiri okwetaba mu mpaka za Afrika\nMaria Bugonzi ne Lillian Adeke (ku kkono) nga bazibira Habibah Namala owa Nkumba\nYUNIVASITE ya Nkumba batuula bufoofofo okulaba nga bafuna obukadde 40 okusobola okwetaba mu mpaka za Afrika ez'abaka (Women's African Club Volleyball Championship 2019).\nSizoni ewedde Nkumba yasitukira mu bikopo bibiri, ekya ttiimu empanguzi mu ggwanga (National Club Volleyball Championship) n'ekya liigi (Aziz Damani National liigi), ekyagiyisaawo okukiikirira Uganda mu za Afrika, ate Nemostars ne UCU bakiikirire abaami.\nEmpaka zino zitandika ku Lwamukaaga nga March 16 mu kibuga Cairo ekya Misiri, wabula Nkumba ebuliddwa ensimbi ezibeetaagisa okutambuza abazannyi n'okubalabirira okumala enaku 10 ze balina okumalayo. Empaka zikomekekrezebwa nga March 25.\nNkumba erina kusitula ku Lwokuna nga March 14, wabula singa eremererwa, kitegeeza Uganda tegenda kufuna ttiimu y'abakazi kuba Ndejje, ttimu endala eyalina okukiika, nabo okubivaamu olw'ensonga y'ensimbi.\nTonny Lakony, atendeka Nkumba agamba nti babadde n'embalirira ya bukadde 75, wabula baakafunako obukadde 35, nga singa tebafuna zisigaddeyo, zibula baakuwalirizibwa okutwalako abazannyi mukaaga bokka ekintu eky'obulabe ennyo kuba omu bw'alwala tewaba mulala.\nKu Lwokutaano, Nkumba yategese enzannya ez'omukwano wakati wa UCU Doves ne Kampala Amatuer Volleyball Club (KAVC) ku MTN Arena e Lugogo, n'ekigendererwa eky'okusonderako ssente. Nkumba yawangudde KAVC ku nzannya 3-0 ate n'ekubwa UCU Doves ku nzannya 2-1.\nGuno gwe mulundi ogwokuna nga Nkumba yeetaba mu mpaka zino. Sizoni ewedde baamalira mu kyamwenda ku ttiimu 21.\nNkumba ne Nemostars beetisse eza Volley ball


Bukedde Online - Obuwumbi 2,182 ezaava mu mafuta zibuliddwaako kye zaakola!\nObuwumbi 2,182 ezaava mu mafuta zibuliddwaako kye zaakola!\nEbya S.6: Abayizi 98 ku 100 bayise\nBBANKA enkulu eyanjulidde Palamenti ensimbi zonna Gavumenti ze yaakafuna mu ddiiru z’amafuta okuva mu 2010.\nKkampuni nga zisima amafuta e Bunyoro\nEbiwandiiko Gavana wa Bbanka Enkulu, Polof. Emmanuel Tumusiime Mutebile bye yatutte mu Palamenti byalaze nti Gavumenti yaakafuna doola obukadde 696 kyokka mu kiseera kino erinawo doola obukadde 72 n’emitwalo 56 zokka ku akawunti.\nDoola obukadde 696 Gavumenti ze yaakafuna mu mafuta zibalirirwamu ssente za Uganda obuwumbi 2,436, n’obukadde 211 wabula eziri ku akawunti zibalirirwamu eza Uganda obuwumbi 253 n’obukadde 976.\nKino kitegeeza nti ensimbi ezisoba mu buwumbi 2,182 Gavumenti ezisaasaanyizza mu bintu ebitamanyiddwa mu myaka omusanvu egiyise. Ssente ezo, Polof. Mutebile yagambye nti Gavumenti ezze ezifuna okuva mu 2010 okuva mu misolo ku magoba amakampuni agali mu by’amafuta ga Uganda gye gakola n’endala ezitali za misolo.\nEbiwandiiko bino, Mutebile bye yayanjulidde akakiiko akabuuliriza ku buwumbi omukaaga, abakungu ba Gavumenti 42 ze beegabanya ng’akasiimo Pulezidenti Museveni ke yabawa oluvannyuma lw’okuwangula omusango mu kkooti e Bungereza Gavumenti gwe yawawaabira kkampuni ya Heritage Mutebile yalaze nti ensimbi Uganda ze yasooka okuyingiza mu by’amafuta zaali ddoola 121,477,500 nga yazifuna nga August 4, 2010 okuva mu kkampuni ya Heritage Oil and Gas Ltd.\nSsente gavumenti ze yaddako okufuna zaali ddoola 313,447,500 ze yafuna nga April 7, 2011 okuva ku kkampuni ya Tullow oil Plc.\nKkampuni ya Tullow Oil Plc era yaddamu okusasula Gavumenti doola 14,500,000 nga April 11, 2011 nga zaali za musolo ogwa ‘Stump duty.’\nWaliwo ne doola 171,157,650 Gavumenti ze yafuna wakati wa February ne March 2012 okuva mu kkampuni ya Total ne CNOOC nga zaali za misolo kkampuni ezo gye zaasasula mu URA.\nNga November 30, 2015, Gavumenti yafuna doola 36,058,501 okuva mu kkampuni ya Tullow Oil Plc n’endala doola 36,058,501 kkampuni y’emu n’ezisasula Gavumenti nga July 1, 2016.\nMutebile yategeezezza nti mu kiseera kino akawuntI ey’ensawo y’amafuta eyitibwa Petroleum Fund eriko doola 72,564,842 wamu ne ssente eza siringi ya Uganda 10,003,386,387/- (obuwumbi 10).\nAmafuta ga Uganda\nAkeediimo k'abalamuzi kayingidde wiiki eyookubiri\n'Nalangirira sinnafuna biwandiiko byonna nkwate obudde'\nBamukutte ne nnyina omugole mu bwenzi\nPoliisi ne RRU bakutte abazigu 14 nâ€™emmundu


Bukedde Online - Asabye Kaliisoliiso anoonyereze ku byobugagga by’owa Bbanka Enkulu\nAbasajja 2 bakaayanira omwana w’omubaka eyafa...\n‘Ambyulensi enzitidde omwana!’\nMUNNAMATEEKA w’omu Kampala Denis Nyombi addukidde ewa Kaliisoliiso wa Gavumenti ng’asaba wabeewo okunoonyereza ku mukungu wa Bbanka Enkulu olw’ebyobugagga enkumu by’akuhhaanyizza mu kaseera akatono ddala.\nKaliisoliiso wa Gavumenti, Irene Mulyagonja\nDenis Nyombi owa kkampuni ya Bannamateeka eya Denis Nyombi & Co. Advocates agenze ewa Kaliisoliiso wa Gavumenti (IGG), Irene Mulyagonja nga yeemulugunya ku byobugagga enkumu eby’omukungu wa Bbanka Enkulu, Justine Bagyenda gw’ayagala IGG anoonyerezaako okuzuula wa gye yaggya ebyobugagga ebingi bityo.\nBagyenda y’akulira ebyokulondoola Bbanka z’Obusuubuzi mu Bbanka Enkulu era gye buvuddeko, Gavana wa Bbanka Enkulu, Polof. Emmanuel Mutebile yategeeza nti y’alina (Bagyenda) okuddamu ebibuuzo byonna lwaki Crane Bank eya Sudhir Ruparelia yatuuka mu mbeera ey’okugiggazaawo nga Bbank Enkulu terina ky’emanyi.\nMunnamateeka Nyombi yagambye nti alina olukalala lw’ebyobugagga bya Bagyenda omuli n’amayumba ag’ebbeeyi mu bitundu eby’ ebbeeyi okuli; Ntinda, Makerere, Naggulu, Bukoto, Bugoloobi ne Mbuya era ayagala IGG amunoonyerezeeko okuzuula oba ebyobugagga Bagyenda teyabifuna ng’ayita mu buli bw’enguzi n’okukoseza obubi ofiisi ye.\n“Etteeka erya Whistle Blowers Protection ACT 2010, likkiriza omuntu yenna alina amawulire ag’omugaso mu kulwanyisa enguzi n’obulyake okugatwala ewa IGG okunoonyereza era enkyo kye nkoze”, Nyombi bwe yategeezezza.\n” Yagambye akoze okunoonyereza mu ofiisi y’ebyettaka n’akizuula ng’amayumba ag’ebbeeyi mu bifo eby’ebbeeyi gali mu mannya ga Bagyenda era obujulizi bwonna okuli n’ebifaananyi by’amayumba yabitadde mu kiwandiiko kye yatutte ewa IGG.\n“Wadde Bagyenda afuna omusaala gwa bukadde nga 32 buli mwezi, ebyobugagga by’akuh-haanyizza mu kaseera akatono tebigya mu musaala ogwo,” Nyombi bwe yagambye.\nNyombi yeegasse ku Bannayuganda abalala abeesimbye mu Bbanka Enkulu olw’obunafu bwe yayolesa mu nsonga za Crane Bank gye yeddiza nga October 20, 2016 oluvannyuma nga January 27, 2017 n’egiguza bbanka ya DFCU.\nDick Kimeze, naye eyagenze ewa IGG nga August 11, 2017 ng’ayagala Bagyenda okunoonyerezebwako ku bigambibwa nti yeeyambisa ofiisi ye okwegaggawaza.\nMunnayuganda omulala Derrick Nsereko ye yawawaabidde Bbanka Enkulu ng’ayagala kkooti okugisalira (Bbanka Enkulu) okulemererwa okukola emirimu gyayo egy’okulabirira n’okulondoola Crane Bank.


Bukedde Online - Abali ku ttaka lya Kabaka bafunye satifikeeti\nGavt. enoonya bâ€™esibako byabwediimo - Ssemujju\nAyagala Mmengo ne Gavt bakolagane\nAdded 21st February 2010\nAbatuuze abasoba mu 400 abaakungâ€™aanidde ku kasaawe ka Masengere e Nansana ku Ssande baakwasiddwa satifikeeti zaabwe ezibakakasa ngâ€™abasenze ku ttaka lya Kabaka. Omukolo gwakoleddwa abakungu mu kitongole kyâ€™ebyâ€™ettaka e Mmengo ekya Buganda Land Board (BLB).\nAbatuuze baasooka kusasul\nAbatuuze baasooka kusasula 200,000/ okuwandiisa ebibanja byabwe ne baweebwa obupande obwasimbibwa ku bibanja byabwe okuli amannya, nnamba zaabwe nâ€™e zooni mwe bali nga kati baaweereddwa satifukeeti okulaga obwannannyini bwabwe nâ€™obusenze ku ttaka lya Kabaka.\nMw. Ssonko bwe yabadde ayogera eri abatuuze yagambye nti kirungi buli muntu okuwandiisa ettaka lye ne liggulirwawo fayiro mu BLB nâ€™okufuna satifikeeti nti kyokka era kiba kirungi singa ate ababa baagala okulikolerako emirimu gyâ€™ebyenfuna balipimisa (okupunta ettaka) ne balifunira ebyapa.\nâ€œKati mulina obuvunaanyizibwa ku ttaka lyammwe kyokka tewali akkirizibwa kutunda, kwazika kusima bya bugagga okuligabira omuntu omulala yenna nga tamaze kutegeeza ku BLB ate abaagala musobola nâ€™okulipunta mu lifuule eryâ€™omuwendo.\nEttaka lyammwe bwe munaalifunira ebyapa ate muggya kulifuula lya muwendo nyo, lifune poloti nnamba nâ€™ebipimo byalyo ebituufu,Â ayagala okutunda kimwanguyira kuba aba nâ€™ebipimo, nga wano mu Town Council kyanguyira mangu ayagala okuzimba abakungu bâ€™ekibuga okukakasa pulaani yo, nâ€™abbaba baagala okukulaakulanya ekifo nga bagezaako okubasengula kibanguyira okubasasula kuba muba mweramulaâ€ bwe yagambye.\nAbatuuze abaagala okupunta ettaka lyabwe baasabiddwa 950,000/ nga zino ziweebwayo abo abalina ettaka eritasussa yiika emu.\nOmu ku batuuze Robert K. Mubiru yagambye nti musanyufu okuba nti yaweereddwa satifikeeti eno nti kubanga abantu ababdde bayitirizza okweyongeza ebibanja bya bannaabwe nga kati baakukozesanga mateeka nga bakozesa obwa nannyini bwe baafunye okubirwanirira.\nOmukutu gwa Bukedde TV 2 gugezesebwa\nPoliisi e Nateete eyodde 20\nMICHO ALI WAZIBU\nOlugoba oluteebi olwa ttiimu ya CHAN lubobbya Micho omutwe


Bukedde Online - Kapito gwe nakungaanya mu bulumi baze yamubba n’awasa omulala\nKapito gwe nakungaanya mu bulumi baze yamubba n’awasa omulala\nEyandekera abaana abato oluvuddemu n’abanzibako...\nEmyezi egyasooka yali akola bulungi nga ssente zange azimpa naye ekiseera kyatuuka n’atandika okukyusa enneeyisa ye ng’eyali andeetera 30,000/- buli lunaku n’atandika kuleeta 10,000/-\nMu butuufu ekisolo kye bayita omuntu si kirungi kukyesiga. Nze Rukia Nsooli, 30, mbeera Nangunga mu disitulikiti y’e Buikwe. Twasisinkana ne baze mu 2015 nga nnina ekirabo ky’emmere ku luguudo lw’e ntebe -Kitooro.\nOno yali omu ku bakasitoma bange be naguzanga emmere, olw’ebbanga eddene lye yamala ng’alya mu kirabo kyange emmere, yatandika okunkwana nga bw’ampaaniriza nti nfumba bulungi emmere era yandyagadde ampase mutokoseze ettooke.\nEby’abasajja nnali nabikoowa olw’okuba gye nnasookera yampisa bubi era kyantwalira ebbanga okumukkiriza. Wabula olw’ebbugumu lya laavu lye yajja nalyo gyendi, omukwano gwanziba amaaso ne ndabira ddala ng’ono ye wa njawulo ku basajja abalala.\nBwentyo nakkiriza nga tutandika mukwano. Yansaba nveeyo ne mukazi go ke nnali mpangisizza ngende ewuwe tutandike okubeera ffembi nange saamulwisa nga tutandika bufumbo.\nOluvannyuma lw’ebbanga nga tutambuza omukwano nafuna olubuto era amaanyi gaatuuka ekiseera ne ganzigwa, baze n’ahhamba ndekere awo okukola agenda kunyambako okutambuza bizinensi yange.\nEkiseera kyatuuka nga n’omutwalo takyagumpa. Bwe namugambangako ng’ankuba okujula okunzita.\nYantegeeza nti bizinensi yagwa kyokka ng’abakozi bwe mbabuuza bangamba nti bakolera ddala. Nalaba baze ekyokumugambako kimunyiiza\nnasalawo okusirika ne ngamba nti kasita ezookulya azireka naye ekiseera kyatuuka nga n’awaka takyalabirirawo.\nMu mbeera eyo era yangoba ng’agamba nti takyasobola kundabirira naye saavaawo.\nnasalawo okubiyingizaamu poliisi naye teyannyamba nalyoka aneewanirako nti wabadde ondoopa ku poliisi ng’olowooza enenkola ki? Kw’olwo yankuba nga bw’angamba nti ayagala olubuto luveemu nti ye tazaala mu bakazi basiru.\nOlw’okutaasa olubuto lwange obutavaamu nasalawo okumuviira ne nzira ewaffe mu kyalo kuba ku kibuga nnali sirina kye nkolako nga ne landiroodi atugobye mu nnyumba.\nNga wayise akaseera nga ndi mu kyalo nga maze okuzaala nakomawo ku kibuga nsobole okunoonya baze ampe ssente zange ze yanziba mu bizinensi nga nnyambibwako poliisi endala. Namunoonya ku kyalo n’ambula nga ne bwe mukubira essimu tazikwata.\nWaaliwo mikwano gye gye nnali manyi gye yabeeranga ne ngendayo ne bantegeeza nti yabagaana okwogera gyali. Wabula olw’embeera gye nalimu omu ku bo yawalirizibwa okumbuulira gy’abeera.\nKyanzigwako bwe natuukayo ne nsangayo baze n’omukazi mulala gwe yawasa. Bwe namutegeeza nga bwe njagala ssente zange ze yabba yankuba nga bw’ahhamba “musiru gwe tolaba nti ssente naziwasaamu omugole.